title: Banana Yoshimoto

text: Yoshimoton isä oli tunnettu runoilija ja kriitikko Takaaki Yoshimoto ja sisko Haruno Yoiko sarjakuvapiirtäjä.


title: Banana Yoshimoto

text: Hän valmistui Nihon Yliopiston taidelinjalta pääaineenaan kirjallisuus. Noihin aikoihin hän otti taiteilijanimekseen ”Banana”, koska hän piti banaanin kukista.


title: Banana Yoshimoto

text: Yoshimoto aloitti uransa työskennellessään golf-kerhon ravintolassa tarjoilijana vuonna 1987. Hänen innoittajiaan olivat Stephen Kingin muut kuin kauhuteokset. Myöhemmin hän on nimennyt esikuvikseen kirjailijat Truman Capoten sekä Isaac Bashevis Singerin.


title: Banana Yoshimoto

text: Ensimmäinen romaani, "Kitchen", oli välitön menestys, josta otettiin yksin Japanissa 60 painosta. Kirjasta on tehty myös kaksi elokuvaa, toinen Japanissa ja toinen Hongkongissa.


title: Rantakerttuli

text: Rantakerttuli ("Parkesia noveboracensis") on kerttulien heimoon kuuluva varpuslintu.


title: Rantakerttuli

text: Rantakerttuli on 13–14,5 senttimetriä pitkä. Sen yläpuoli on väriltään harmaanruskea ja alapuoli kellertävä tai valkea. Rinnassa ja vatsassa sillä on tummaa täplitystä. Lisäksi sillä on pitkä, kellertävä silmäkulmanjuova.


title: Rantakerttuli

text: Rantakerttuleita pesii Pohjois-Amerikan pohjoisosissa. Talvehtimisalueet sijaitsevat Väli-Amerikassa ja Etelä-Amerikan pohjoisosissa.


title: Rudolf Lagi

text: Rudolf Theodor Lagi (27. helmikuuta 1823 Kuopio – 30. joulukuuta 1868 Helsinki) oli suomalainen kirkkomuusikko ja säveltäjä.


title: Rudolf Lagi

text: Lagin vanhemmat olivat lääninrahastonhoitaja Fredrik Krook ja Agata Juliana Aminoff. Hän otti käyttöön äitinsä edellisen aviomiehen Fredrik Lagin sukunimen. Lagin puoliso vuodesta 1857 oli Evelina Augusta Schmidt (k. 1864). Helsingissä lyseon käytyään Lagi toimi 1840–1842 erään oopperaseurueen orkesterimuusikkona ja opiskeli samalla kieliä ja musiikkia. Hän opetti Kuopion yläalkeiskoulussa saksan kieltä ja laulua 1845–1850. Urkujen soittoa Lagi opiskeli Tukholmassa. Vuonna 1851 hänet nimitettiin Helsingin Nikolainkirkon ensimmäiseksi urkuriksi, mutta hän jatkoi samalla myös opettajan työtään. Lagi perehtyi Suomen ruotsinkielisten ja suomenkielisten virsikirjojen virsien syntyhistoriaan ja keräsi aiheesta laajan aineiston. Työ jäi kesken, mutta aineisto siirrettiin Helsingin yliopiston kokoelmiin. Virsikirjakomitean jäsenenä Lagi toimi 1866–1868.


title: Rudolf Lagi

text: Lagi sai lähes valmiiksi uuden koraalikirjan, jonka viimeisteli ja täydensi Richard Faltin vuonna 1871. Hän julkaisi lisäksi muun muassa "Valittujen Suomalaisten kansanlaulujen vihkot II, IV" vuonna 1855. Lagi johti useita sinfoniakonsertteja, piti itsekin pari kirkkokonserttia ja avusti muissa konserteissa.


title: Rudolf Lagi

text: Lagin säveltämiä ovat seuraavat virret:


title: Bufo

text: Aitokonnat ("Bufo") on konnien heimoon kuuluva sammakkoeläinten suku, johon kuuluu noin 150 lajia.


title: Bufo

text: Suvun lajeilla on tukeva vartalo ja lyhyet jalat, joten ne ovat huonoja loikkimaan. Niiltä puuttuvat hampaat ja pyrstö ja niillä on horisontaalisesti sijoittuneet silmät. Niillä on kuiva, paksu ja pahkainen iho.


title: Bufo

text: "Bufo" on kosmopoliittinen suku, jonka lajeja on levittäytynyt lähes koko maapallolle. Ainoat alueet, joilla suvun lajeja ei esiinny ovat Arktinen alue, Etelämanner, Madagaskar, Australia (lukuun ottamatta sinne tuotua agakonnaa), Uusi-Guinea ja Oseania.


title: Maison & Dragen

text: Maison & Dragen on suomalainen duo, joka tunnettiin aiemmin nimellä Marcus Maison & Will Dragen. Duon tuotannon päätyylilaji on progressiivinen house.


title: Maison & Dragen

text: Maison & Dragen on noussut nopeasti julkisuuteen, kun Armada Musiciin kuuluva Zouk Recordings on julkaissut heidän tuottamiaan singlejä kuten esimerkiksi Rio De Janeiron. Varsinainen nousukiito alkoi vuoden 2012 aikana. Duo on tehnyt myös monia remixejä tunnettujen elektronisen ja popmusiikin tekijöiden, kuten Martin Solveigin ja Kelly Clarksonin, kappaleista.


title: Kynsirausku

text: Kynsirausku ("Amblyraja radiata") on rauskujen heimoon kuuluva kalalaji.


title: Kynsirausku

text: Kynsirausku on aikuisena nelikulmainen , nuorena pyöreämpi. Sillä on lyhyt, jäykkä, kolmikulmainen kuono ja vartaloa lyhyempi pyrstö. Selkäpuoli on karhea ja piikikäs, vatsapuoli sileä.


title: Sarvikyy

text: Sarvikyy ("Bitis caudalis") on Lounais-Afrikan aavikoilla ja pensaikkoalueilla elävä myrkkykäärme. Se on 30-50 cm pitkä, vankkarakenteinen ja yöaktiivinen. Sillä on harmaita, hiekanvärisiä, oransseja ja punaruskeita laikkuja kolmessa suomurivissä. Alapuoli on täysin valkoinen. Sarvikyyn pää on kolmionmallinen ja sillä on sarvet kummankin silmän yläpuolella. Se synnyttää 4-27 elävää poikasta. Ravintona ovat matelijat, sammakkoeläimet ja nisäkkäät.


title: Newtown

text: Newtown () on useiden kaupunginosien tai paikkakuntien nimi anglosaksisessa maailmassa. Suurimpia asutuskeskuksia ovat:


title: I Hate Luv Storys

text: I Hate Luv Storys on vuonna 2010 ilmestynyt intialainen romanttinen komedia, jonka päärooleja näyttelevät Imran Khan ja Sonam Kapoor. Se on Punit Malhotran ensimmäinen ohjaus. Elokuva julkaistiin 2. heinäkuuta 2010 ja se menestyi hyvin Intiassa.


title: Risedronihappo

text: Risedronihappo eli risedronaatti (CHNOP) on kolmannen sukupolven bisfosfonaattilääke, jota käytetään osteoporoosin ja Pagetin taudin hoidossa.


title: Risedronihappo

text: Risedronihappo, kuten muutkin bisfosfonaattilääkkeet sitoutuvat luun hydroksiapatiittiin. Ne estävät luukudosta hajottavien osteoklastien toimintaa haittaamalla niiden protonipumppuja ja aiheuttaa niiden apoptoosin. Siten risedronihappo estää luukudosta haurastumasta. Risedronihappoa käytetään Pagetin taudin sekä osteoporoosin hoitoon, naisilla vaihdevuosien jälkeen. Lääkeaine soveltuu myös kortikosteroidien aiheuttaman osteoporoosin hoitoon. Risedronihappo otetaan tyypillisesti kerran viikossa, joskus vain kerran kuukaudessa. Risedronihappo annostellaan tablettina, joskin se imeytyy melko huonosti.


title: Risedronihappo

text: Risedronihappo on yleensä kohtuullisen hyvin siedetty lääkeaine. Mahdollisia sivuvaikutuksia voivat olla pääkipu ja flunssan kaltaiset oireet, huonovointisuus ja vatsakipu.


title: Filip Novák

text: Filip Novák (s. 7. toukokuuta 1982 České Budějovice) on tšekkiläinen ammattilaisjääkiekkoilija.


title: Filip Novák

text: Novák pelasi Tšekin junioriliigassa ja Regina Patsin joukkueessa WHL-liigassa ennen varaustaan New York Rangersiin. Hänet varattiin toisella kierroksella numerolla 64 vuoden 2000 varaustilaisuudessa.


title: Filip Novák

text: Novák pelasi AHL- ja NHL-liigoissa, mutta siirtyi kaudeksi 2007–2008 Tšekin Extraliigaan kasvattajaseuransa riveihin. Seuraavan kauden hän pelasi KHL:n Dianmo Riian joukkueessa ja saalisti 18 tehopistettä 50 ottelussa. Kaudeksi 2009–2010 Novák siirtyi Moskovan Dynamoon, jossa hän pelasi viisi kautta. Kaudella 201 5–2016 pelasi KHL:ää slovakialaisessa Slovan Bratislavassa, siirryttyään kuitenkin kesken kauden saman liigan Traktor Tšeljabinskiin. Kauden 2016–2017 Novák aloitti kotimaansa pääsarjassa HC Pardubicessa, mutta palasi jo yhdeksän ottelun jälkeen Slovaniin. Slovanissa pelejä kertyi vain 11 ennen kuin seura purki hänen sopimuksen.


title: Filip Novák

text: Novák on pelannut Tšekin jääkiekkomaajoukkueessa 54 ottelua.


title: Fredrik Eimele

text: Fredrik Eimele (Fredric Eimelé) (28. syyskuuta 1804 Vaasa – 24. tammikuuta 1871 Tukholma) oli kieltenopettaja, muusikko ja säveltäjä.


title: Fredrik Eimele

text: Eimelen isoisä oli Johan Aejmelaeus, vanhemmat taas olivat lääketieteen tohtori Kristian Aejmelé ja Charlotta Elisabet Fluur. Hän tuli ylioppilaaksi 1821 ja filosofian maisteriksi 1827 ja väitteli samana vuonna filosofian tohtoriksi. Eimele opiskeli ulkomailla useita vuosia kieliä ja musiikkia, kunnes asettui Tukholmaan 1834. Hän toimi ensin Karlbergin sotakorkeakoulun opettajana ja sitten ruotsin ja uusien kielten opettajana teknillisessä alkeiskoulussa Boråsissa 1856-1870.


title: Fredrik Eimele

text: Eimele sävelsi orkesteriteoksia, muunnelmateoksen viululle ja orkesterille, jousikvarteton, yli kaksikymmentä yksinlaulua, ainakin kuusitoista mieskuorolaulua sekä viulusävellyksiä. Hän julkaisi myös useita oppikirjoja ja musiikkitutkielmia. Käsikirjoituksena on säilynyt Eimelen tutkielma "Beethovens sinfonier, tekniskt estetisk skildring", jota säilytetään Tukholman musiikkiakatemian kirjastossa, sekä kaksi sävelmää "Maamme" -lauluun.


title: Matthias Johann Eisen

text: Matthias Johann Eisen (16. syyskuuta 1857 Vigala, Viro – 6. elokuuta 1934 Tartto, Viro) oli virolainen pappi, joka keräytti ja julkaisi virolaista kansanrunoutta.


title: Matthias Johann Eisen

text: Eisen toimi pappina ensin Inkerissä ja Aunuksessa ja sitten 1888–1912 Kronstadtissa. Vuonna 1912 hän siirtyi Tarton yliopistoon, jossa hänet 1920 nimitettiin kansanrunoustieteen ylimääräiseksi professori. Hän sai Helsingin yliopiston kunniatohtorin arvon 1932. Hän aloitti kansanrunouden kokoamisen papiksi valmistuttuaan. Keräystyössä hän käytti apunaan asiamiesverkostoa ja teki tätä työtä kuolemaansa saakka. Hänen kokoelmaansa sisältyy sata nidettä, yhteensä 90 100 sivua, ja niihin kuuluu satuja, tarinoita, taikoja ja uskomuksia sekä myös muinaisrunoja, loitsuja, sananlaskuja ja arvoituksia. Hän julkaisi niistä kokoelmia, samoin yleistajuisia tutkielmia, joita hän lähetti avustajille palkkioksi. Hän käänsi "Kalevalan" viroksi 1891–1898.


title: Kultakylkiviiripyrstö

text: Kultakylkiviiripyrstö ("Aphyosemion congicum") on Afrikasta kotoisin oleva "Nothobranchiidae"-heimon hammaskarppikala. Se kasvaa 4,5 cm pitkäksi. Sitä tavataan Kwango- ja Gamba-jokien väliellä alueella sekä Kasai-joen vesistössä Kongon demokraattisessa tasavallassa. Levinneisyysalue saattaa olla laajempikin, ja siksi lajin uhanalaisuudesta ei ole tietoa.


title: Carl Evert Ekelund

text: Carl Evert Ekelund, sukunimi alun perin "Eklund" (13. lokakuuta 1791 Heinola – 9. marraskuuta 1843 Helsinki) oli suomalainen juristi. Hän oli vuodesta 1829 Helsingin yliopiston roomalaisen ja venäläisen oikeuden professori. Hänet määrättiin avustamaan komissiota, joka suoritti lainkodifioimistyön, mutta suunnitelma todettiin vääräksi, ja näin hänen työnsä jäi turhaksi. Hänen luentosarjojaan julkaistiin postuumisti.


title: Carl Evert Ekelund

text: Ekelundin vanhemmat olivat Heinolan residenssin vouti, nimismies Johan Eklund ja Sofia Magdalena Maexmontan. Hän kävi Porvoon lukiota ja pääsi ylioppilaaksi Turussa 1807. Ekelund valmistui Turun akatemiasta filosofian kandidaatiksi 1814, filosofian maisteriksi 1815 sekä molempien oikeuksien kandidaatiksi 1821, lisensiaatiksi 1827 ja tohtoriksi 1840. Hän toimi Turun akatemian konsistorin amanuenssina vuodesta 1816, yleisen lainopin apulaisena vuodesta 1825 sekä Aleksanterin yliopiston roomalaisen ja venäläisen lainopin professorina vuodesta 1829. Hän jäi virkavapaalle 1840.


title: Jake Dennis

text: Jake Dennis (s. 16. kesäkuuta 1995 Nuneaton, Warwickshire) on brittiläinen moottoriurheilija.


title: Jake Dennis

text: Hän aloitti uransa karting-sarjoissa. Vuonna 2005 hän voitti South West Cadet -luokan mestaruuden. Vuonna 2008 Dennis voitti Britannian KF3-luokan mestaruuden. Vuonna 2010 hän voitti sekä MSA Super 1 British Junior Championship- että CIK-FIA U18 World Championship -luokkien mestaruudet. Vuonna 2011 Dennis kilpaili uudessa InterSteps Championship -luokassa voittaen sarjan mestaruuden debyyttikaudellaan. Vuonna 2012 hän kilpaili Formula Renault NEC -sarjassa voittaen sarjan mestaruuden. Hän ajoi myös kuusi kilpailua Eurocup Formula Renault -sarjassa saavuttaen yhden palkintosijan. Samana vuonna hän voitti McLaren Autosport BRDC Award -palkinnon hyvistä ajosuorituksistaan. Vuonna 2013 Dennis kilpaili täyden kauden Eurocup Formula Renault -sarjassa sijoittuen sarjan neljänneksi.


title: Jake Dennis

text: Vuonna 2014 Dennis siirtyi Euroopan Formula 3 -sarjaan saavuttaen kauden aikana kolme kolmossijaa sijoittuen sarjan loppupisteissä yhdeksänneksi. Vuonna 2015 Dennis jatkoi Euroopan F3 -sarjassa keräten kauden aikana kuusi voittoa ja kuusi paalupaikkaa sijoittuen sarjan kolmanneksi. Vuonna 2016 Dennis siirtyy GP3-sarjaan Arden International -tallin kuljettajaksi.


title: Metsäkansa

text:
Metsäkansa on kylä Valkeakoskella Pirkanmaan maakunnassa. Vuoteen 1973 Metsäkansa kuului Sääksmäen kuntaan, joka myöhemmin liitettiin Valkeakoskeen. Asukkaita kylän alueella on noin 350. Postiosoite on edelleen 37850 Metsäkansa.
Metsäkansa on tyhjentynyt palveluista, mutta esimerkiksi postipalvelut kylällä ovat säilyneet Metsäkansan entisellä rautatieasemalla toimivan matkailumaatilan ansiosta, joka tuottaa muitakin palveluita kylälle. Kylällä on myös lääkäriasema sekä rakennus-urakointiin ja maanrakennukseen liittyviä palveluita. Viimeinen kyläkauppa kylältä lopetti vuodenvaihteessa 2001–2002. Postipankin konttorin toiminta päättyi jo kymmenisen vuotta aiemmin.


title: Metsäkansa

text: Kylän koulu lakkautettiin 1973. Alueen koululaiset käyvät koulua Kärjenniemessä 5 km päässä.


title: Metsäkansa

text: Metsäkansassa toimi Metsäkansan tiilitehdas 1953-1970.


title: Metsäkansa

text: Talolan kylän kaakkoispuolella toimi 1950-luvulta 1980-luvulle saakka Nyystilän puutarha.


title: Metsäkansa

text: Kaikki Toijalan ja Valkeakosken väliset linja-autovuorot kulkevat kylän lävitse. Näitä yhteyksiä tukevat myös koululaisten tarpeisiin muokatut linja-autovuorot Viialaan, jotka kulkevat myös samaa reittiä kylää halkovaa Toijalantietä myöden. Arkisin myös paikallisliikenteessä on omia vuoroja Metsäkansan ja Valkeakosken keskustan välillä. Metsäkansan liikenteellinen sijainti on erinomainen, sillä etäisyyttä kylältä (kirkolta) valtateille 3 ja 9 (Helsinki-Tampere ja Turku-Tampere) on vain 1,5 kilometriä.


title: Metsäkansa

text: Toijalantien rinnalla kylää halkoo myös Valkeakosken rata, jolla on nykyisin vain tavaraliikennettä.


title: Metsäkansa

text: Etäisyydet Metsäkansasta lähimpiin kuntakeskuksiin ovat: Toijala 9 km, Valkeakoski 12 km, Lempäälä 15 km ja Tampere 32 km.


title: Metsäkansa

text: Metsäkansaa sellaisenaan ei tunneta maarekisterikylänä, vaan kylä koostuu virallisesti seitsemästä pienemmästä kylästä. Näitä kyliä ovat Ylenjoki, Rytiälä, Partala, Taloila, Poukkala, Koivuporras nyk. Pietola ja Muti. Postinumeroalue 37850 Metsäkansa käsittää alueita vielä laajemmalta mm. Konhon alueen.


title: Metsäkansa

text: Metsäkansaa ympäröivät metsäalueet nousevat pääsääntöisesti yli 100 metrin, korkeimpia paikkoja on Metsäkansan itäpuolelle jäävällä metsäalueella oleva Torninmäki, jonka korkein kohta on n. 132 metriä merenpinnasta mitattuna.


title: Metsäkansa

text:
Alue on luonnonympäristöltään viljelysten ja metsien vuorottelun luonnehtimaa monimuotoista ympäristöä, johon kuuluu myös Vanajaveden ranta-aluetta lännessä sekä pieninä järvinä Ylenjärvi ja Niittystenjärvi. Merkittävimmät alueen pienvedet ovat Ylenjoki, joka virtaa Ylenjärvestä Vanajaveteen sekä Niittystenjärvestä Ylenjärveen viljelysten keskellä virtaava Mudinoja. Laajin suo alueella on Mamsellinkorpi Malmijärvi, joka on ojitettu ja rautatien kahteen osaan jakama.
Sääksmäen seurakunnan Metsäkansan kirkko on rakennettu 1930-luvulla. Se on pienen kokonsa vuoksi suosittu vihkikirkkona, jossa aika-ajoin järjestetään myös mm. kirkkokonsertteja. Kirkon ympärillä on myös pieni hautausmaa. Kirkon on rakennuttanut ja silloiselle Metsäkansan rukoushuoneyhdistykselle lahjoittanut vuorineuvos Emil Aaltonen, joka on syntynyt Metsäkansassa. Käyttöönsä kirkko on vihitty juhannuksena 1939. Kirkon tontin on lahjoittanut Pietolan tilasta aikanaan Irja ja Pekka Laine.


title: Metsäkansa

text: Metsäkansan kirkon vieressä Pietolassa on piha-alueella vanha väentupa sekä navetta, jotka ovat säilyneet 1918 vuoden tapahtumista. Pietolan päärakennus oli ensimmäinen talo, joka poltettiin kylässä. Pietolaa vuokrataan juhliin sekä kokouksille.


title: Metsäkansa

text: Sääksmäen-Metsäkansan Nuorisoseura ry:n toimitalo ja juhlatila on nimeltään Tapiola. Rakennus on valmistunut v. 1923. Huoneistoala on 280 m2 ja tilaan mahtuu 250 henkilöä. Tapiola sijaitsee keskeisellä paikalla kyläaukealla männikköisen mäen harjalla. Myös Metsäkansan vanha asemarakennus ja koulurakennus on säilytetty kylässä. Molemmissa on toimintaa.


title: Metsäkansa

text:
Kenttätyöajalla 21.5.–29.5.2009 on Metsäkansan alueelta inventoitu neljä kivikautista asuinpaikkaa (tutkimuksen tilaaja Valkeakosken kaupunki, tekijät: Mikroliitti Oy, Timo Jussila).
Kivikautiset asuinpaikat ovat Ylenjärvi 1, Ylenjärvi 2, Suojala ja Niittystenjärvi. Alueelta ei tunneta kiinteitä muinaisjäännöksiä, mutta mainitut kohteet on rauhoitettu muinaismuistolailla.


title: Metsäkansa

text: Suomen Kansalaissodan lopun häämöttäessä punaisten joukkojen pako muodostui Etelä-Suomen läpi etenevien laumojen ryöstöretkeksi. Huolto ei toiminut ja kostomentaliteetti yllytti poltetun maan taktiikkaan. Tampereen taisteluista perääntyvillä punaisilla oli keväällä 1918 sotilasesikunta Metsäkansassa. Kylässä säilytettiin myös siviilivankeja, joita oli tuotu sinne mm. Valkeakoskelta. Punaiset eivät oikeastaan tienneet, mitä tekisivät vangeille, vaikka tappoivatkin heistä osan. Punaisten ylipäällikkö Eino Rahja vieraili esikunnassa ja antoi paikalla olleille punaisten johtajille ohjeita vankien käsittelystä. Punaiset todistivat myöhemmin valtiorikosoikeudessa Rahjan sanoneen: "Mitä perkelettä te vankeja minulle raastatte, minä ne kuitenkin tapan, niin että toimikaa vankeja kohden tästälähin oman päänne mukaan, tappakaa ne pois." Punaiset tappoivat suuren osan Konhon kartanossa olleista vangeistaan ennen kuin pakenivat paikkakunnalta valkoisten vastahyökkäyksen alta. Samassa yhteydessä he sytyttivät kylän rakennukset tuleen. Metsäkansan kylästä ei jäänyt juuri mitään jäljelle ja Metsäkansasta muodostui yksi pahimmin tuhoutuneita kyläkuntia koko Suomessa.


title: Metsäkansa

text: Metsäkansan kyläyhdistys on kylän virkeimmin toimiva yhdistys. Se järjestää vuosittain RoadTripin, jonka yhteydessä on muun muassa peräkonttikirppis, vanhojen autojen kokoontumisajo ja köydenvetokisa. Yhdistys myös julkaisee lehteä, joka jaetaan kaikkiin talouksiin. Kyläyhdistys on myös aktivoinut kyläläisiä, yhteisen kyläillan ponnistuksena kylän uusi kyläsuunnitelma ilmestyy vuoden lopussa. Yhdistyksen jäsenmäärä on lähtenyt nousuun.


title: Metsäkansa

text: Metsäkansan maamiesseura on vanha seura kuten sen yhteydessä oleva maa-ja kotitalousnaiset. Kummankin yhdistyksen toiminta on rauhallista, aika ajoin järjestäen mm. erilaisia retkiä lähiseuduille.


title: Metsäkansa

text: Sääksmäen-Metsäkansan Nuorisoseura ry on perustettu 1910. Nykyinen toimitila eli nuorisoseurantalo Tapiola valmistui 1923.


title: Metsäkansa

text: Metsäkansan Hevosurheilijat ry edustaa uudempaa yhdistystoimintaa kylässä ja on perustettu etenkin hevos- ja ratsastusharrastajia ajatellen.


title: Ekelund

text: Ekelund on seuraavien henkilöiden sukunimi:


title: Hääheila

text:
Hääheila ("The Wedding Date") on vuonna 2005 ensi-iltansa saanut Clare Kilnerin ohjaama elokuva.
Kat Ellis (Debra Messing) on New Yorkin sinkku, joka matkustaa vanhempiensa luo Lontooseen pikkusisarensa (Amy Adams) häihin. Sulhasen bestman osoittautuu Katin entiseksi kihlatuksi, joka jätti tytön pari vuotta aiemmin. Kat ottaa seuralaispalvelusta mielevän Nickin (Dermot Mulroney) esiintymään hänen poikaystävänään häissä. He rakastuvat.


title: Vilhelm Ekelund

text: Otto Vilhelm Ekelund (14. lokakuuta 1880 Stehag Ruotsi – 3. syyskuuta 1949 Saltsjöbaden, Ruotsi) oli ruotsalainen runoilija ja aforistikko. Häntä luonnehditaan ylhäiseksi mietelyyrikoksi. Hän korostaa yksilön merkitystä. Uransa myöhemmässä vaiheessa hän muuttui sovinnollisemmaksi.


title: Vilhelm Ekelund

text: Hänen muistokseen on perustettu Vilhelm Ekelund -seura, joka on toimittanut muistojulkaisun ja julkaissut postuumisti hänen teoksiaan.


title: Frederick Herzbergin kaksifaktoriteoria

text: Yhdysvaltalainen psykologi ja liikkeenjohdon tutkija Fredrik Herzberg (1923–2000) lähti tutkimuksissaan liikkeelle siitä, että ihmisellä on kaksi tarvejärjestelmää: perustarpeet välttää kipua ja tarve kasvaa ja kehittyä ihmisenä.


title: Frederick Herzbergin kaksifaktoriteoria

text:
Fredrik Herzberg jaotteli vuosina 1959 - 1970 tutkimuksissaan työtyytyväisyyden kahteen osaan;
motivaatiota lisääviin työtyytyväisyystekijöihin ja sitä laskeviin työtyytymättömyystekijöihin.
Tutkimuksissaan hän löysi, että työtyytyväisyyttä lisäävät tekijät ovat eri tekijöitä kuin työtyytymättömyyttä
lisäävät tekijät ja ne ovat toisistaan riippumattomia. Työtyytyväisyyden vastakohta ei ole työtyytymättömyys
vaan ei-työtyytyväisyys ja työtyytymättömyyden vastakohta ei ole työtyytyväisyys vaan ei-työtyytymättömyys.
Motivaatiota lisäävät tekijät kuvaavat henkilön suhdetta siihen, mitä hän tekee ja motivaatiota alentavat tekijät taas
suhdetta työympäristöön ja työoloihin. Työtyytymättömyystekijöitä kutsutaan hygieniatekijöiksi ja
ne ovat merkittäviä työympäristön ulkoisia tekijöitä, joista tärkeimpiä ovat yrityksen
johto, hallinto, yrityspolitiikka, palkka, työolot, suhteet työkavereihin, asema ja turvallisuus.
Nämä tekijät eivät hyvin hoidettuina juurikaan motivoi huippusuorituksiin, mutta lisäävät työtyytymättömyyttä huonosti hoidettuina.


title: Frederick Herzbergin kaksifaktoriteoria

text:
Esimerkiksi Herzbergin mukaan peruspalkka lisää runsaasti työtyytymättömyyttä huonosti hoidettuna,
mutta hyvin hoidettunakin sen motivaatiovaikutus on suhteellisen pieni. Peruspalkka yksinään tyydyttää vain
alemman tason tarpeita ja kun ihmisen tulot kasvavat, sen merkitys pienenee, mutta jos se sidotaan tulokseen,
siitä tulee menestyksen mittari mikä lisää palkan merkitystä.
Työtyytyväisyystekijät ovat avain pitkäaikaisiin hyviin suorituksiin ja hyviin asenteisiin työtä kohtaan. Työtyytyväisyystekijät ovat sisäisiä motivaatiotekijöitä ja ylemmän tason tarpeita. Tärkeimpiä motivaatiotekijöitä Herzbergin mukaan työssä ovat saavutukset, saatu tunnustus, työ sinänsä, kokemus vastuusta, tunne oppimisesta, uramahdollisuudet ja kasvu. Näiden kokemusten varassa ihminen voi saada saavuttamisen riemua, innostavaa haastetta, tyydytystä ja onnistumista sekä arvostusta ja kiitosta. Parhaimmillaan työ mahdollistaa kehityksen ja sisäisen kasvun. Herzbergin mukaan motivaatiotekijät ratkaisevat, pyrkiikö ihminen työssään hyvään suoritukseen. Jos motivaatiotekijät puuttuvat, työntekijä työskentelee mekaanisesti ja heikoimmillaan menee aina sieltä, missä aita on matalin. Silloin, kun työ on yksitoikkoista ja rutiininomaista, joudutaan ylemmän tason tarpeet tyydyttämään jossakin muualla. Työtyytyväisyystekijöitä ovat ihmistä kehittävät ja osallistavat toimintatavat.


title: The Isle – saari

text: The Isle - saari tai Saari ("Seom") on vuonna 2000 ensi-iltansa saanut Kim Ki-dukin ohjaama eteläkorealainen elokuva.


title: The Isle – saari

text: Tämä Kim Ki-dukin viides elokuva oli ensimmäinen, joka toi laajempaa kansainvälistä huomiota hänen tyylilleen. Siitä tuli tunnettu myös vastenmielisten kohtaustensa takia, joka tekee siitä vaikeasti katsottavan elokuvan. Kun Saari ensiesitettiin Venetsian elokuvajuhlilla, väitetään joidenkin katsojien pyörtyneen tai oksentaneen.


title: The Isle – saari

text: Mykkä tyttö Hee-Jin työskentelee kalastukseen erikoistuneessa lomakylässä Korean syrjäseudulla. Hän myy syöttejä, ruokaa ja toisinaan itseään kalastusturisteille. Hän rakastuu poliisia pakoilevaan Hyun-Shikiin, joka yrittää itsemurhaa mutta Hee-Jin pelastaa hänet kalastuskoukulla.


title: Mormonismi Suomessa

text: Myöhempien aikojen pyhien liikkeellä eli mormonismilla on Suomessa noin 3 200 jäsentä. Mormonikirkkoja on Suomessa 23. Lisäksi Espoossa on yksi mormonitemppeli.


title: Mormonismi Suomessa

text: Kirkolla on Suomessa kaksi "vaarnaa" ja kolme "piiriä". Vaarna on kirkon itsenäinen hallinnollinen yksikkö, joka koostuu noin kymmenestä seurakunnasta. Myös piiri käsittää useita seurakuntia. Piiristä voi tulla itsenäinen vaarna siinä vaiheessa, kun alueen jäsenmäärä ylittää noin 1500.


title: Mormonismi Suomessa

text: Ensimmäiset mormonit kastettiin Suomessa 1876. Kirkko rekisteröitiin Suomessa virallisesti kuitenkin vasta 1948, jolloin myös vihittiin ensimmäinen kirkkorakennus. Mormonin kirja suomennettiin 1954.


title: Mormonismi Suomessa

text: Vuosina 1948–1955 mormonikirkko mikrofilmasi Suomen evankelis-luterilaisten ja ortodoksisten seurakuntien kirkonkirjat vuoteen 1860 saakka. Kuvaus käsitti noin 10 miljoonaa aukeamaa.


title: Parittaja (elokuva)

text: Parittaja ("Nabbeun namja") on vuonna 2001 ensi-iltansa saanut Kim Ki-dukin ohjaama eteläkorealainen elokuva.


title: Kiedditsohkka

text: Kiedditšohkka tai Gieddečohkka on Suomen kolmanneksi korkein tunturi Enontekiön Yliperällä. Sen korkeus on 1 285 metriä ja se sijaitsee aivan Suomen ja Norjan rajan tuntumassa, noin kaksi kilometriä Haltista lounaaseen.


title: Kiedditsohkka

text:
Kiedditšohkka sijaitsee Käsivarren erämaa-alueella aivan Käsivarren ylimmän kulmauksen tuntumassa. Suomen ja Norjan välinen raja kulkee tunturin kautta niin, että pääosa tunturista ja sen korkein huippu jäävät Suomen puolelle. Rajapyykki 303A on lähellä tunturin korkeinta huippua. Haltiin nähden tunturi on lounaassa noin kahden kilometrin päässä.
Tunturilla on kaksi selvästi erottuvaa huippua. Nykyään näistä pohjoisemmasta ja korkeammasta käytetään tunturin nimeä Kiedditšohkka. Joissain kartoissa sen korkeudeksi on merkitty 1 271,6 metriä. Kartoissa olevien korkeuskäyrien perusteella tuo korkeus on kuitenkin virheellinen ja Kiedditšohkkan korkeudeksi tulee käyristä laskemalla 1 285 metriä.


title: Kiedditsohkka

text: Kiedditšohkkan eteläisemmälle huipulle on annettu nimi Etu-Halti tai Pikku-Halti. Vielä 1990-luvulla koko tunturi tunnettiin vain nimellä Kiedditšohkka. Etu-Halti on tasan 1 200 metriä korkea ja kahden huipun välinen satula laskee alimmillaan noin 1 145 metriin. Etu-Haltin huipulta on hieno näkymä etelään yli Pitsusjärven ja sieltä saa ehkä parhaan kokonaiskuvan Haltin ja Ridnitsohkkan vierekkäisistä tunturimassiiveista.


title: Viisi vuodenaikaa

text: Viisi vuodenaikaa () on vuonna 2003 ensi-iltansa saanut Kim Ki-dukin ohjaama draamaelokuva.


title: Viisi vuodenaikaa

text: Vuonna 2016 "Viisi vuodenaikaa" äänestettiin BBC:n kyselyssä tämän vuosisadan 100 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.


title: Viisi vuodenaikaa

text: Nuori munkkipoika ja vanha buddhistimestari asuvat kelluvalla temppelilautalla kauniilla järvellä. Poika varttuu ja löytää seksuaalisuutensa nuoren tytön kanssa, joka on tullut mestarin parannettavaksi. Rakastunut nuorukainen pakenee temppelistä ulkomaailmaan, mutta hänen elämänsä muuttuu helvetiksi ja hän palaa takaisin mestarin luo.


title: Tvigle

text: Tvigle on nettisivusto, videosyndikointiverkko sekä Over-the-Top (OTT) toimituspalvelu, joka tarjoaa mainos-tuettuja TV-ohjelmia, webisodeja ja muita videoita esimerkiksi BBC Worldwidelta, Foxilta, Nickelodeonilta, Channel Onelta sekä muilta pienemmiltä nettisivustoilta. Tviglen videoita pystyvät näkemään vain Venäjällä ja Ukrainassa asuvat ihmiset Flash Videon ja HTML5-formaatin avulla, sekä 288p:n, 360p:n, 480p:n ja 720p:n HD:na.


title: Tvigle

text: Tvigle on yksityisessä omistuksessa oleva yritys, jonka perusti Egor Yakovlev vuonna 2007, mutta vuodesta 2009 eteenpäin Allianz ROSNO on omistanut siitä 25 prosenttia.


title: Tvigle

text: Tvigle on tunnettu erityisesti sen kehittämästä "Versus"-lyhytanimaatiosarjasta, jonka jaksot olivat todellinen hitti Venäjällä vuosina 2009 ja 2010.


title: Pullokapokkipuu

text: Pullokapokkipuu eli pullokapokki ("Ceiba speciosa") on puulaji kapokkipuiden ("Ceiba") suvussa malvakasvien ("Malvaceae") heimossa. Lajista käytetään yleisesti myös vanhaa tieteellistä nimeä "Chorisia speciosa". Pullokapokkipuu on kausivihanta puu, joka kukkii lehdettömänä ollessaan suurin vaaleanpunaisin kukin. Alun perin trooppisesta Etelä-Amerikasta kotoisin olevaa pullokapokkipuuta kasvatetaan nykyään laajalti koristekasvina maailman trooppisilla ja subtrooppisilla alueilla.


title: Pullokapokkipuu

text: Pullokapokkipuu on keskikokoinen puu. Se kasvaa noin 15–18 metriä korkeaksi. Latvus on nuorena kapean pysty ja tavallisesti vanhemmiten pyöristynyt ja leveä. Ohuen kaarnan väri vaihtelee vihreästä harmaanruskeaan. Oksat ja runko ovat tavallisesti piikkien peittämiä, mutta piikit saattavat pudota vanhoista puun osista. Runko on usein huomattavan leveä läheltä tyveä.


title: Pullokapokkipuu

text: Lehdet ovat sormilehdykkäisiä. Lehdykät ovat soikeita, noin 10–20 senttimetriä pitkiä ja noin 5–10 senttimetriä leveitä. Ne ovat sahalaitaisia ja sulkasuonisia. Pullokapokkipuu on kausivihanta ja talvehtii lehdettömänä.


title: Pullokapokkipuu

text: Kukat kehittyvät yleensä syys- tai talvikuukausina puun varistettua lehtensä. Ne kasvavat pienissä kukinnoissa. Teriöön kuuluu viisi terälehteä. Terälehdet ovat tavallisesti suurimmaksi osaksi vaaleanpunaisia ja tyvestään kellertävän valkoisia tai ruskehtavia.


title: Pullokapokkipuu

text: Pullokapokkipuun hedelmä on noin 15–30 senttimetriä pitkä puutunut kota. Kodan lukuisia siemeniä ympäröi valkoinen kuitukerros.


title: Pullokapokkipuu

text: Pullokapokkipuu on nuorena nopeakasvuinen puu ja voi kasvaa korkeutta jopa 1,5 metriä vuodessa. Kasvunopeus hidastuu puun vanhetessa ja alkaessa kasvattaa latvuksen leveyttä.


title: Pullokapokkipuu

text: Pullokapokkipuu esiintyy luontaisena Etelä-Amerikassa Brasiliassa ja Argentiinassa.


title: Pullokapokkipuu

text: Pullokapokkipuu on trooppisen ilmastoalueen puu. Se viihtyy parhaiten hyvin vettä läpäisevässä maaperässä aurinkoisella paikalla. Puu tavallisesti pudottaa lehtensä altistuessaan noin −3 celsiusasteen pakkaselle. Täysikasvuisten puiden tiedetään selvinneen elossa enintään noin −7 celsiusasteen pakkasesta.


title: Pullokapokkipuu

text: Pullokapokkipuuta käytetään koristepuuna trooppisilla ja subtrooppisilla alueilla. Puun hedelmien sisältämää kuitua eli kapokkia on käytetty tyynyjen täytteenä. Kaarnasta on lisäksi valmistettu köyttä.


title: Länsi-Virginian yliopisto

text: Länsi-Virginian yliopisto on julkinen yliopisto Morgantownissa, Länsi-Virginian osavaltiossa Yhdysvalloissa. Yliopisto on perustettu vuonna 1867, ja syksyllä 2011 siellä opiskeli lähes 30 000 opiskelijaa.


title: Länsi-Virginian yliopisto

text: NCAA:n alaisessa yliopistourheilussa yliopistoa edustavat West Virginia Mountaineersin nimellä kulkevat joukkueet.


title: Rotterdamin satama

text: Rotterdamin satama (, LOCODE: NL RTM) on Rotterdamissa sijaitseva Hollannin ja Euroopan suurin satama. Satama sijoittuu laajalle alueelle: Pohjanmereltä noin 40 kilometrin matkalle Reinin Nieuwe Maas -suuhaaran varteen. Laitureita satamalla on yhteensä 64 kilometriä.


title: Rotterdamin satama

text: Vuonna 2011 sataman liikevaihto oli 588 miljoonaa euroa. Satama-alueelle sijoittuu erittäin paljon kemian ja energiateollisuuden tuotantoa. Siellä toimii esimerkiksi viisi öljynjalostamoa, kuusi biopolttoaineen tuotantolaitosta, viisi kasvisöljyjalostamoa, neljä kaasuvoimalaitosta, kolme hiiltä ja biopolttoainetta käyttämää voimalaa, 70 tuulivoimalaa, kuusi höyry- ja sähkövoimalaa sekä yksi jätehuoltolaitos.


title: Rotterdamin satama

text: Kokonaisrahtimäärällään (noin 430 milj. tonnia) mitattuna Rotterdamin satama oli vuonna 2010 Kiinan Shanghain ja Singaporen satamien jälkeen maailman kolmanneksi suurin satama. Rotterdamin sataman omien tilastojen mukaan sen edellä oli 2010 toinenkin kiinalainen satama (eli Rotterdamin oma sijoitus 2010: 4. suurin) ja vuonna 2011 kolmaskin (Rotterdamin sijoitus 2011: 5.). Shanghain merenkulkuyliopiston ylläpitämän satamalistauksen mukaan vuonna 2013 Rotterdam oli useiden kiinalaissatamien kasvun seurauksena pudonnut jo sijalle 9. maailman suurimpien rahtisatamien tilastossa. Lähes puolet sataman kautta kulkevasta rahdista on öljyä, öljynjalostustuotteita ja muuta nestemäistä irtolastia (nestebulkki). Konttiliikenteen tilastoissa Rotterdam sijoittui maailmanlistan 10. sijalle vuosina 2009–2011.


title: Rotterdamin satama

text: Rotterdamin sataman vuosittainen rahtimäärä:


title: Voitto auringosta

text: Voitto auringosta (, "Pobeda nad Solntsem") on venäläinen futuristinen ooppera, jonka ensi-ilta oli vuonna 1913 Pietarin Luna-park-teatterissa.


title: Voitto auringosta

text: Oopperan tarkoitus oli painottaa kirjallisen tekstin, musiikin ja maalaustaiteen samankaltaisuuksia.


title: Voitto auringosta

text: Idea oopperaan syntyi Itä-Suomessa Uudellakirkolla säveltäjä Mihail Matjušinin huvilalla 18.–20. heinäkuuta vuonna 1913. Siellä kokoontuivat Matjušinin ohella taidemaalari Kazimir Malevitš, sekä futuristirunoilija Aleksei Krutšonyh ja taidemaalari Davyd Burljuk. Mukana oli myös runoilija Velimir Hlebnikov. He olivat hyvin eri-ikäisiä ja heidän taiteelliset temperamenttinsa poikkesivat toisistaan.


title: Voitto auringosta

text: Tapaamista kutsuttiin "Ensimmäiseksi yleisvenäläiseksi futuristien liittokokoukseksi". Lyhyt kohtaaminen sujui yhteisymmärryksessä, ja sen aikana laadittiin suunnitelma oopperan toteuttamiseksi. Tapaamisen julkilausumassa ilmoitettiin, että oli päätetty perustaa futuristinen teatteri.


title: Voitto auringosta

text: Ajan henkeä ja mielialoja myötäillen tekijät pyrkivät eroon totunnaisista ja heidän mielestään jo aikansa eläneistä ilmaisumuodoista.


title: Voitto auringosta

text: Saman vuoden lopulla taideyhdistys Nuorten liitto kustansi Pietarin Luna-park-puistossa olleeseen teatteriin kaksi futuristista esitystä. Niistä toinen oli Vladimir Majakovskin näytelmä "Vladimir Majakovski". Toinen esitys oli ”kanneljärveläisen kolmikon” (Kanneljärvi oli osa Uudenkirkon kuntaa) kirjoittama ja säveltämä maailman ensimmäinen futuristinen ooppera "Voitto auringosta", joka esitettiin joulukuun 3. ja 5. päivinä .


title: Voitto auringosta

text: Esipuheen oli kirjoittanut Velimir Hlebnikov.


title: Voitto auringosta

text: Kaksinäytöksisessä oopperassa kuvattiin, miten aurinko vangitaan ja miten voimaihmisten valtakunta saa alkunsa. Oopperan geometrinen puvustus ja lavasteet olivat Malevitšin suunnittelemia. Teos oli suunnattu ”laiskaa maallikkojärkeä vastaan”, ja se mainosti uutta, toisenlaista järkeä, josta puuttui kaikki logiikka.


title: Voitto auringosta

text: Poikkeuksellista oli se, että esityksessä ei nostettu esirippua, vaan se repäistiin kahtia. Esitys alkaa siten, että kaksi futuristista voimahahmoa repii esiripun. Ensimmäinen mies sanoo: ""Kaikki hyvin, joka hyvin alkaa! Ja loppuu?"" Toinen voimanmies sanoo: ""Ei ole loppua! Me hämmästytämme maailmankaikkeuden!""


title: Voitto auringosta

text: Esitys päättyy kahden voimanmiehen sanoihin: ""kaikki hyvin, joka hyvin päättyy. Ja loppua ei ole. maailma tuhoutuu, mutta meille ei loppua ole!"


title: Voitto auringosta

text: Tekstissä pyrittiin hajottamaan kielelliset rakenteet, käytettiin "transrationaalisia", 'järjen tuolla puolen' olevia zaum -ilmaisuja, jotka uhkuvat absurdia ja pateettista dramaattisuutta. Kirjoittajat katsoivat uuden yhteiskuntajärjestelmän edustavan tulevaisuutta, joka oli inhimillisen ymmärryksen yläpuolella. Tekijöiden mukaan aurinko olennoi kaikessa mahdissaan jo aikansa elänyttä maallista logiikkaa, josta oli lopultakin päästävä eroon. Oopperan juoni ilmensi hyvän ja pahan välistä taistelua, ja sillä pyrittiin osoittamaan sodan tarkoituksettomuus.


title: Voitto auringosta

text: Matjušinin musiikki on kertovaa, eikä säveltäjä käyttänyt vanhoja musiikillisia rakenteita.


title: Voitto auringosta

text: Lavastaja ja puvustaja Malevitš esiintyi itse oopperassa. Hän käytti uusia, omaperäisiä ilmaisukeinoja, esimerkiksi oopperassa muoto luotiin valolla. Malevitšille ihmishahmot olivat geometrisia kappaleita, joiden kuului hajota alkutekijöihinsä ja liueta täysin maalaukselliseen tilaan.


title: Voitto auringosta

text: Malevitšin suunnittelemat kubistiset puvut oli valmistettu pehmeistä materiaaleista. Myös puvustus rikkoi kaikkia teatteripukujen perinteitä. Näyttelijät liikkuivat puvuissaan hitaasti ja ylväästi, jolloin syntyi vaikutelma valtavankokoisista tulevaisuuden ihmisjättiläisistä.


title: Voitto auringosta

text: Ooppera on tullut tunnetuksi myös tapahtumana, joka johti Malevitšin "Musta neliö" -maalausten (1915) syntyyn. Oopperassa Musta neliö esiintyi eri kohtauksissa koko esityksen ajan. Lopulta se peitti auringon kokonaan, vain musta neliö jäi jäljelle. Apoteoosi - auringon kuolema - aikamme syklisessä katsomuksessa aurinko kuolee joka päivä ja syntyy uudelleen seuraavana päivänä.


title: Voitto auringosta

text: Esitys sai aikaan yleisön hurjistuneita vastalauseita.


title: Voitto auringosta

text: Katsojat jakautuivat niihin, jotka eivät hyväksyneet esitystä lainkaan ja niihin, jotka se lumosi täydellisesti. Esitystä pidettiin vaikuttavana tapahtumana, se oli täysipainoista "leikkiä lavalla", joka ei muuttunut farssiksi eikä ilveilyksi.


title: Voitto auringosta

text: Tekijöilleen "Voitto auringosta" -oopperasta tuli uuden uskonnon vertauskuva, se merkitsi heille vanhojen symbolien, myös pahan käsitteiden katoamista. Esitykset jäivät ainutkertaisiksi.


title: Voitto auringosta

text: Oopperasta on tehty useita rekonstruktioita ja dokumenttielokuva vuonna 1980.


title: Tuomas Yli-Ruka

text: Tuomas Yli-Ruka (s. 17. heinäkuuta 1973) on aktiiviuransa lopettanut suomalainen koripalloilija. Hän pelasi neljän kauden ajan Suomen pääsarjassa. Kolmena kautena hänen edustamansa joukkue pelasi pudotuspeleissä.


title: Tuomas Yli-Ruka

text: Yli-Ruka aloitti koripalloilijanuransa Pirkkalan Virissä. Miesten pääsarjauransa hän aloitti Pyrbasketin joukkueessa kaudella 1997–1998. Pyrbasket oli runkosarjassa kahdeksas ja selviytyi puolivälieriin, joissa se hävisi ToPolle otteluvoitoin 3–0.


title: Tuomas Yli-Ruka

text: Seuraavalla kaudella Yli-Ruka siirtyi KTP:hen, joka sijoittui runkosarjassa kansainvälisen lohkon viimeiseksi. Neljännesvälierissä joukkue voitti Pyrbasketin otteluvoitoin 1–2, mutta puolivälieränsä se hävisi lopulta pronssia voittaneelle turkulaiselle Piilosetille.


title: Tuomas Yli-Ruka

text: Kaudella 1999–2000 Yli-Ruka siirtyi BC Nokiaan. Nokia oli runkosarjassa yhdeksäs ja tippui pudotuspeleistä. Yli-Ruka pelasi kuitenkin tilastojen valossa uransa parhaan kauden: hän pelasi 3,7 pisteen ja 0,7 syötön keskiarvoilla. Seuraavalla kaudella Nokia selviytyi runkosarjan kahdeksannella sijallaan pudotuspeleihin mutta hävisi runkosarjan voittaja Pyrbasketille puolivälierissä voitoin 3–2.


title: Kaaresuvanto (Kiiruna)

text: Kaaresuvanto tai Karesuvanto (, ) on taajama ja entinen kunta Pohjois-Ruotsissa. Alue kuuluu Kiirunan kuntaan, Norrbottenin lääniin ja Lapin historialliseen maakuntaan. Kaaresuvanto sijaitsee aivan Ruotsin pohjoisimmassa osassa, jossa se rajautuu Suomen Enontekiöön.


title: Kaaresuvanto (Kiiruna)

text: Vuoden 2010 lopussa Kaaresuvannon taajamassa oli 303 asukasta. Taajama sijaitsee Muonionjoen rannalla vastapäätä Suomen Kaaresuvantoa.


title: Kaaresuvanto (Kiiruna)

text: Kaaresuvannon entinen kunta liitettiin osaksi Kiirunan kuntaa vuoden 1971 kuntauudistuksessa. Kaaresuvanto muodostaa edelleen oman seurakunnan. Kaaresuvannon kirkko on Ruotsin pohjoisin.


title: Nándor Tánczos

text: Nándor Tánczos (s. 29. toukokuuta 1966 Englanti) on uusiseelantilainen vihreän puolueen poliitikko. Hän on istunut maansa parlamentin jäsenenä vuosina 1999–2005 ja uudelleen 2005–2008. Hän valmistui oppiarvolla psykologiassa ja sosiologiassa Waikaton yliopistosta.


title: Nándor Tánczos

text: Tánczos on rastafari. Hän on kertonut käyttävänsä kannabista ja kampanjoinut sen laillistamisen puolesta.


title: Sjuhärad

text: Sjuhärad (myös "Sjuhäradsbygden") on nimitys Länsi-Götanmaan läänin eteläosalle Länsi-Ruotsissa. Vanhassa lääninjaossa alue muodosti Älvsborgin läänin eteläosan. Alue sijaitsee Länsi-Götanmaan historiallisen maakunnan eteläosassa Göteborgin ja Jönköpingin kaupunkien välisellä alueella. Borås on alueen suurin kaupunki. Muita alueesta käytettyjä nimityksiä ovat "Knallebygden" ja "Södra Älvsborg", joista jälkimmäinen on kuitenkin monimerkityksinen. Maantieteilijä Sten de Geer otti nimityksen Sjuhäradsbygden käyttöön vuonna 1919. Alueella on nykyään noin 185 000 asukasta.


title: Sjuhärad

text: Sjuhäradin nimi tulee siitä, että alueeseen on historiallisesti kuulunut seitsemän kihlakuntaa:


title: Sjuhärad

text: Nykyään Sjuhäradiin katsotaan kuuluvan kuusi kuntaa:


title: Sjuhärad

text: Joskus mukaan lasketaan myös Herrljungan kunta ja Vårgårdan kunta. Yksittäisiä historiallisiin seitsemään kihlakuntaan kuuluneita pitäjiä sijaitsee myös seuraavissa kunnissa:


title: Sjuhärad

text: Sjuhäradiin nykyään kuuluvat kuusi kuntaa muodostavat Länsi-Götanmaan läänin eteläisen vaalipiirin valtiopäivävaaleissa. Samoin ne muodostavat vaalipiirin maakäräjäkuntavaaleissa. Lisäksi Boråsin käräjäoikeuden tuomiokunta on alueeltaan sama. Kahdeksan ensimmäisenä mainittua kuntaa muodostavat yhdessä Varbergin kunnan kanssa Sjuhäradin kuntainliiton, jonka puheenjohtajana toimii yleensä Boråsin kunnanhallituksen puheenjohtaja. Sjuhärad on myös Södra Älvsborgin sairaalan sisäänottoalue.


title: Sjuhärad

text: Borås Tidningin levikkialueena on suuri osa Sjuhäradista ja Ruotsin Radiolla on alueella paikallinen radiokanava. Borås Tidning omistaa myös Ulricehamns tidningin, jonka levikkialuetta on lähinnä Ulricehamnin kunta. Kaikissa kunnissa on viikoittain ilmestyviä mainosrahoitteisia paikallislehtiä.


title: Sjuhärad

text: Sjuhärad on pinnanmuodoiltaan mäkistä ja siellä on paljon metsiä ja järviä. Suuria kokonaan tai osittain alueella sijaitsevia järviä ovat Fägen, Lygnern, Lönern, Sämsjön, Säven, Viaredssjön, Tolken, Visen, Yttre Åsunden, Åsunden, Öresjö, Östra Nedsjön ja Östra Öresjön. Viskan- ja Ätran-nimiset joet alkavat alueelta ja virtaavat kohti Hallandia ja Kattegattia. Alueelta saavat alkunsa myös Säveån- ja Tidan-joet.


title: Sjuhärad

text: Sjuhärad on tunnettu tekstiiliteollisuudesta ja knalleista. Sjuhäradissa on myös Ruotsin ainoa säilynyt keskiaikainen sauvakirkko eli Hedaredin kirkko. Keskiaikainen kulkutie Redvägen kulki Sjuhäradin itäosien halki. Keskiajalla seutu oli tärkeä raja Tanskaa vastaa, mikä näkyy monissa alueelle tuolloin rakennetuissa linnoituksissa. Valtakunnallisista Kindahusin, Openstenin ja Örestenin linnoituksista ovat nykyään jäljellä vain raunioita. Keskiajalla Sjuhäradissa oli myös tusinallinen yksityislinnoja, joista Torpa stenhus ja Vinsarp (tai Vinstorp) ovat jäljellä. Torpa stenhus on avoinna yleisölle, ja se onkin suosittu turistikohde. Vädersholmin ja Sundholmenin yksityislinnoista on lisäksi jäljellä raunioita.


title: Alavala

text: Alavala on Alppilasta, Helsingistä lähtöisin oleva kolmihenkinen yhtye, joka soittaa rockahtavaa poppia. Yhtyeen kappaleet sanoittaa kitaristi Emilia Suhonen. Yhtye julkaisi syksyllä 2009 ensimmäisen omakustanne EP:nsä. Alkuvuodesta 2008 perustettu yhtye lopetti toimintansa vuonna 2017.


title: Alavala

text: Yhtyeen jäsenet ovat soittaneet aiemmin Tiktakissa, Damessa, Apulannassa, Amoralissa, Feiledissä sekä Jo Buddyssa. Yhtyeen perustamisesta syksyyn 2013 saakka mukana ollut Tyko Haapala on laulanut/räpännyt mm. Hannibalin ja Levilin kanssa, sekä omilla julkaisuillaan nimellä "Tykopaatti".


title: Alavala

text: Yhtyeen ensimmäistä kokopitkää albumia ryhdyttiin nauhoittamaan Aspen studioilla Nurmijärvellä loppuvuodesta 2011. Levy masteroitiin elokuussa 2012. Albumi "Secret Whale" julkaistiin 23. marraskuuta 2012.


title: Alavala

text: Yhtyeen toinen kokopitkä albumi "Minuntai" julkaistiin 3. lokakuuta 2014.


title: Alavala

text: Yhtyeen kolmas albumi "Lopullisia alkuja" on valmistumassa keväällä 2016.


title: Vaarallista seuraa

text: Vaarallista seuraa voi viitata seuraaviin elokuviin:


title: Sirkumboreaalinen alue

text: Sirkumboreaalinen alue on eliöiden levinneisyydestä käytetty kuvaus. Sillä tarkoitetaan sellaisia eliöitä, jotka elävät korkeilla leveysasteilla pohjoisen pallonpuoliskon kaikilla puolilla.


title: Varastettu elämä

text: Varastettu elämä voi viitata seuraaviin elokuviin:


title: Mauritz Ekholm

text: Mauritz Kristian Ekholm (6. syyskuuta 1897 Vaasa – 29. lokakuuta 1986 Helsinki) oli Helsingin Osakepankin (HOP) pääjohtaja vuosina 1956–1962.


title: Mauritz Ekholm

text: Ekholm kirjoitti ylioppilaaksi vuonna 1915 ja valmistui filosofian kandidaatiksi 1919 pääaineinaan fysiikka, matematiikka ja astronomia. Hän työskenteli HOP:n palveluksessa vuodesta 1922 ja kuului pankin johtokuntaan vuodesta 1934. Hän oli pääjohtajan varamies vuodesta 1946 ja pankin pääjohtaja vuosina 1956–1962. Ekholm kuului myös Suomen Pankkiyhdistyksen, Vientiluoton ja Hartwallin johtokuntiin.


title: Mauritz Ekholm

text: Mauritz Ekholmin veli oli vuorineuvos Karl-Erik Ekholm.


title: Kissamonnit

text: Kissamonnit ("Claroteidae") on monnikaloihin kuuluva heimo. Heimon lajeja tavataan Afrikasta makeista vesistä. Eräitä kissamonnikaloja pidetään akvaariokaloina.


title: Kissamonnit

text: Kissamonnien heimoon kuuluu lähteestä riippuen 7–17 sukua ja 59–83 lajia. Kissamonnit jaetaan kahteen alaheimoon. Aikaisemmin kissamonnien katsottiin kuuluvan juovamonneihin ("Bagridae"), joille ne ovat lähesitä sukua. Ruumiinrakenteeltaan kissamonnit ovat kohtalaisen pitkulaisia, selkäevä on lyhyehkö ja pyrstöevä on haarautunut. Selkä- ja rintaevissä on vahva piikki. Heimon kaloilla on rasvaevä. Suu on kookas ja kuonossa on 4 paria viiksisäikeitä.


title: Johan Eklöf

text: Johan Eklöf (1819–1854) oli suomalainen tähtitieteilijä ja matemaatikko. Hän käytti ensimmäisenä suomen kieltä korkeamman matematiikan alalla.


title: Johan Eklöf

text: Eklöf valmistui filosofian kandidaatiksi 1847. Hän laati vuosien 1844–1848 almanakat ja toimitti Suomen Valtiokalenterin tähtitieteellisen osuuden. Hän julkaisi oppikirjoja sekä tutkimuksia geodesian ja ilmatieteen alalta.


title: Norjan jääkiekkoliitto

text: Norjan jääkiekkoliitto "(Norges Ishockeyforbund)" on organisaatio, joka hallinnoi Norjan jääkiekkoa. Se liittyi Kansainväliseen jääkiekkoliittoon tammikuussa 1935.


title: Video Games

text: ”Video Games” on yhdysvaltalaisen laulaja-lauluntekijä Lana Del Reyn single albumilta "Born to Die" (2012). Indie popin ja trip hopin elementeillä varustetun kamaripop-balladin tuotti Robopop. Sanoitukset ja sävellyksen tekivät Del Rey sekä Justin Parker. Kappale julkaistiin ensin internetissä 29. kesäkuuta 2011, sekä myöhemmin myös EP-levyllä, "Lana Del Rey" ja uudelleenjulkaistiin artistin toisella studioalbumilla, "Born to Die" 10. lokakuuta 2011 Interscope Recordsin kautta. Se julkaistiin myös kokoelmalevyllä "Now That’s What I Call Music! 80". Single sai pääosin positiivisia vastaanottoja kriitikoilta, jotka ylistivät ainutlaatuisuutta hänen kappaleen suorituskyvyssä.


title: Video Games

text: ”Video Games” saavutti kaupallisen menestyksen, sijoittuen musiikkilistoilla ensimmäiselle sijalle Saksassa, sekä kymmenen parhaan joukkoon Itävallassa, Belgiassa, Tšekissä, Alankomaissa, Ranskassa, Irlannissa, Puolassa, Skotlannissa, Sveitsissä ja Isossa-Britanniassa. Kappaleelle on myös tehty musiikkivideo, jonka ohjasi ja muokkasi laulaja itse. Yhdysvalloissa ”Video Games” saavutti "Billboard Hot 100" -listalla sijan 91. Se on tähän mennessä hänen ainoa single, joka on päässyt tuolle listalle. Kun kappale julkaistiin artistin kolmannelle EP-levylle, "Paradise", single palasi Top Heatseekers -listalla sijalle 11.


title: Video Games

text: CD single


title: Video Games

text: Digital EP


title: Video Games

text:
The Remix EP
Digital Remix EP


title: Gunnar Ekman

text: Gunnar Henrik Julius Ekman (22. joulukuuta 1883 Rantasalmi – 4. lokakuuta 1937 Helsinki) oli suomalainen eläintieteilijä ja Helsingin yliopiston ylimääräinen professori vuodesta 1928. Sitä ennen hänellä oli vuodesta 1915 dosentuuri. Hän tutki kehitysmekaniikkaa ja oli sen ensimmäinen edustaja Suomessa. Hän julkaisi tutkimuksia myös yleisbiologian ja vertailevan anatomian alalta, kaikkiaan lähes sata tieteellistä kirjoitusta, myös biologian oppikirjoja.


title: Torvald Ekman

text: Torvald Erik Ekman (26. lokakuuta 1900 Helsinki – 16. kesäkuuta 1981 Turku) oli suomalainen kenraaliluutnantti vuodesta 1954.


title: Torvald Ekman

text: Ekman liittyi Helsingin suojeluskuntaan heti sisällissodan alussa ja hän osallistui mm. Helsingin valtaukseen. Ekman valmistui upseeriksi Tykistökoulusta 1918 sekä suoritti Sotakorkeakoulun 1925–1927 (ye-upseeri 1928). Hän toimi Reserviupseerikoulussa kouluttajana 1922–1927 sekä patteriston komentajana Jääkäritykistörykmentissä 1929–1930. Jääkäriprikaatin esikuntapäällikkönä hän työskenteli 1930–1933. Vuonna 1933 hän palveli Puolustusministeriön sotilastoimistossa ja vuoden 1944 ensimmäisen puoliskon Suojeluskuntain yliesikunnassa. Sotakorkeakoulussa hän opetti tykistötaktiikkaa ja ampumaoppia 1934–1939.


title: Torvald Ekman

text: Talvisodassa Ekman komensi Ilmatorjuntarykmentti 1:ä ja kotiseudun ilmatorjuntajoukkoja 1939–1940. Välirauhan aikana hän johti 6. prikaatia 1940–1941. Jatkosodassa hän oli JR 6:n komentaja 1941–1943. 21. prikaatia hän komensi 1943-1944. Sodan jälkeen hän toimi Turun sotilaspiirin päällikkönä 1944–1947 sekä 2. divisioonan va. komentajana 1947–1949. Uudenmaan sotilasläänin komentaja ja Helsingin varuskunnan päällikkö hän oli 1949–1953. Uransa päätteeksi hän toimi 2. divisioonan komentajana 1953–1960. Reserviin siirryttyään Ekman toimi Turun seudun teollisuuden väestönsuojeluyhdistyksen toiminnanjohtajana. Ekman oli Helsingin olympialaisten ratsastuskilpailujen johtaja 1952 ja Suomen ratsastajain liiton puheenjohtaja vuodesta 1953.


title: Torvald Ekman

text: Torvald Ekmanin merkitystä suomalaisen tykistötaktiikan kehittäjänä pidetään jopa ratkaisevan tärkeänä.


title: Torvald Ekman

text: Ylennykset: vänrikki 1918, luutnantti 1920, kapteeni 1924, majuri 1927, everstiluutnantti 1934, eversti 1940, kenraalimajuri 1949, kenraaliluutnantti 7.2.1954.


title: Emilio Cecchi

text: Emilio Cecchi (14. kesäkuuta 1884 Firenze, Italia – 5. syyskuuta 1966 Rooma, Italia) oli italialainen kirjailija, taidekriitikko, elokuvatuottaja ja -käsikirjoittaja.


title: Emilio Cecchi

text: Cecchi aloitti uransa kirjallisuuskriitikkona Firenzessä ja kirjoitti ensin avantgardelehti Leonardoon ja sitten La Voceen. Hän oli erityisen kiinnostunut anglo-amerikkalaisesta kulttuurista ja julkaisi 1915 1800-luvun englanninkielistä kirjallisuutta käsittelevän teoksen. Cecchi oli 1919 perustamassa aikakauslehti La Rondaa.


title: Emilio Cecchi

text: Cecchi julkaisi useita esseekokoelmia, ja niistä ensimmäinen oli vuoden 1920 "Pesci rossi". Seuraavien vuosien aikana hän kirjoitti myös taidehistoriasta ja tutki erityisesti Toscanan keskiaikaista ja renessanssiaikaista taidetta sekä Italian 1800-luvun taidetta. Cecchi matkusti 1930–1931 Meksikossa, Kreikassa ja Yhdysvalloissa, jossa myös opetti italialaista kulttuuria Berkeleyn yliopistossa, ja kirjoitti matkakokemuksistaan.


title: Emilio Cecchi

text: Cines-elokuvayhtiö palkkasi maalaskuussa 1931 Cecchin taiteelliseksi johtajaksi. Hän oli kirjoittanut jonkun verran elokuvakritiikkejä, mutta muuten hänellä ei ollut kokemusta elokuva-alasta. Cecchi ylennettiin huhtikuussa 1932 tuotantojohtajaksi, jona toimi marraskuulle 1933. Cecchin aikana Italian elokuvateollisuus oli nousukaudessa 1920-luvun rappion jälkeen ja Cines tuotti merkittävän osan Italian elokuvista. Cecchi vei Cinesiä kahteen eri suuntaan. Toisaalta hän suosi populaaria elokuvateollisuutta ja ihaili Hollywood-elokuvia. Toisaalta Cecchi myös kannusti kokeellisiin elokuviin ja houkutteli muun muassa ohjaajat Walter Ruttmannin ja Carlo Bragaglian sekä käsikirjoittaja Luigi Pirandellon työskentelemään Cinesillä.


title: Emilio Cecchi

text: Jäätyään pois Cinesiltä Cecchi kirjoitti edelleen kirjallisuuskriikkejä ja taidehistoriasta. Hän kuitenkin teki 1940-luvun alussa muutamia elokuvakäsikirjoituksia, kirjoitti kommentaareja dokumenttielokuviin ja ohjasi muutaman lyhytelokuvan. Käsikirjoittaja Suso Cecchi d'Amico on Emilion tytär.


title: Joulukuusikauppiaat

text: Joulukuusikauppiaat (, esitetty Suomessa myös nimillä "Kuusikauppiaat", "Kauppa kuin kauppa" ja "Hieno liikeyritys") on vuonna 1929 valmistunut yhdysvaltalainen lyhyt mykkäkomedia. Ohukaisena ja Paksukaisena tunnetut Oliver Hardy ja Stan Laurel näyttelevät kauppiaita, jotka yrittävät myydä joulukuusia ovelta ovelle esikaupunkialueella Kaliforniassa ja kohtaavat James Finlaysonin esittämän äkäisen asukkaan. Väärinkäsityksestä seuraa koston kierre ja elokuva huipentuu jaksoon, jossa Stan ja Ollie hajottavat miehen omakotitaloa. Kumpikaan osapuoli ei puutu toisen toimintaan, sillä kaikki kolme miestä keskittyvät pelkästään eskaloituvaan kostoon. Elokuvan apulaisohjaajana ja -käsikirjoittajana toimi Leo McCarey ja kuvaajana tuleva ohjaaja George Stevens.


title: Joulukuusikauppiaat

text: Tunnetun anekdootin mukaan elokuvan kuvausryhmä olisi kuvausten yhteydessä mennyt vahingossa väärään osoitteeseen ja hajottanut jonkun viattoman sivullisen kotitalon, mutta tämä ei todellisuudessa pidä paikkaansa. Kuvauspaikkana käytetty talo kuului leikkaaja William H. Terhunelle, ja se on edelleen pystyssä Los Angelesin Cheviot Hillsissä. Toisen virheellisen käsityksen mukaan elokuva tapahtuisi keskellä kesää, vaikka todellisuudessa se kuvattiin vuoden 1928 jouluviikolla; eteläisessä Kaliforniassa on usein alkutalvellakin leuto sää.


title: Joulukuusikauppiaat

text: "Joulukuusikauppiaat" valittiin vuonna 1992 National Film Registryn kulttuurisesti merkittävien elokuvien listalle.


title: Roman luostari

text: Roman luostari on Ruotsissa Gotlannin saarella sijainnut entinen luostari. Se oli sisterssiläisten luostari, joka sai 1300-luvulla nimekseen "Roman luostari". Sen vieressä sijaitsee kuninkaankartano. Tanskalaisen uskonpuhdistuksen jälkeen vuoden 1531 tienoilla luostarin omaisuus siirtyi kuninkaan lääninherralle ja tarpeettomien rakennusten annettiin luhistua. Myös luostarin Gotlannissa, Öölannissa ja Virossa sijainnut maaomaisuus siirtyi kuninkaalle. Luostarista on enää jäljellä vain kirkon rauniot. Kesäisin Romateatern esittää raunioilla jonkin William Shakespearen näytelmistä.


title: IC4

text: IC4 on italialaisen AnsaldoBredan Tanskan rautateille (DSB) valmistama junatyyppi. Junayksiköiden oli määrä aloittaa liikennöinti jo vuonna 2003, mutta vasta kesällä 2007 ensimmäinen yksikkö aloitti kokeellisen paikallisliikenteen ja kolme muuta myöhemmin samana vuonna. Siitä lähtien rautatieyhtiö DSB ja valmistaja AlsandoBreda selvittivät milloin niiden varsinainen käyttö InterCity-junissa voitaisiin aloittaa. Asia riippui Tanskan rautatieviranomaisten hyväksynnästä. Ensimmäinen kaukojunavuoro ajettiin Aalborgista Kööpenhaminaan 7. elokuuta 2008, ja lupa säännölliseen liikenteeseen täysimittaisilla junilla saatiin 9. marraskuuta 2010.


title: IC4

text: IC4-yksikössä on neljä vähäpäästöistä, yhteispaineruiskutuksella varustettua dieselmoottoria, yhteisteholtaan 2 240 kW. Ne ovat Ivecon valmistamia iskutilavuudeltaan 20-litraisia V8-moottoreita, joilla junayksikkö saavuttaa 200 km/h huippunopeuden. Junayksikkö käsittää neljä toisiinsa liitettyä vaunua, yhteispituudeltaan 86 metriä. Vaunukorit on tehty alumiinista, yhteispainoltaan 140–160 tonnia ja tarjoten yhteensä 204 istumapaikkaa. Täysimittainen juna koostuu enintään neljästä yhteenkytketystä yksiköstä. Aluksi tekniset ongelmat estivät yksiköiden kytkemisen toisiinsa joten ne liikennöivät jokainen erikseen. Lupa täysimittaisiin juniin saatiin myöhemmin. Koska yhden junayksikön kapasiteetti ei riitä kaukoliikenteen tarpeisiin ajoivat IC4-yksiköt pelkästään paikallisliikenteessä.


title: IC4

text: IC4-kaluston hankinta on aiheuttanut Tanskassa poliittista vääntöä hankkeen viivästyessä johtuen valmistajan AnsaldoBredan vaikeuksista toimittaa tilattuja junayksiköitä. Pääsyyksi kuvataan tekniset ongelmat rautatieyhtiö DSB:n valitsemassa sille erikseen huomattavasti muokatussa junatyypissä. Vaikka IC4-yksiköitä on käytettykin säännöllisessä liikenteessä, niissä on edelleen ongelmia jotka toisaalta eivät estä liikennöintiä mutta eivät silti ole hyväksyttävissä. Näitä ovat esimerkiksi pakokaasun hajun tunkeutuminen matkustamoon, vikahälytykset ja muunlaiset tietokoneisiin liittyvät viat.


title: Luettelo Ruotsin ruukkialueista

text: Tämä artikkeli on luettelo Ruotsin paikkakunnista, jotka ovat edelleen tai ovat aiemmin olleet ruukkiyhdyskuntia. Niitä on hallinnut yksi ruukki, jolla voidaan tarkoittaa yhtä teollisuudenalaa tai jotakin tiettyä teollisuusyritystä. Ruukkialue voidaan määritellä monella tavalla, ja voi olla olemassa paikkakuntia, joita voitaisiin myös pitää ruukkialueina, mutta jotka eivät kuitenkaan ole mukana seuraavassa luettelossa.


title: Luettelo Ruotsin ruukkialueista

text: Ruukkialueet on seuraavassa lueteltu maakunnittain. Sulkuihin on merkitty mitä teollisuudenalaa paikkakunnilla on harjoitettu.


title: Luettelo Ruotsin ruukkialueista

text: Esiteollisen ajan ruukit on lueteltu artikkelissa Luettelo Ruotsin rautaruukeista.


title: Big Business

text: Big Business voi tarkoittaa jotain seuraavista:


title: Robertsforsin ruukki

text: Robertsforsin ruukki on vanha rautaruukki, joka sijaitsee Robertsforsin kunnassa Ruotsissa. Sen perustivat vuonna 1758 Ricklejoen varteen John Jennings ja Robert Finlay. Raudan käsittelyn lisäksi alueella oli maataloutta ja vuodesta 1783 alkaen myös sahaustoimintaa. Raudan käsittely oli huioussaan 1860-luvulla ja toiminta lopetettiin 1890-luvulla. Uuden omistajan, Seth Kempen aikana tuotannossa suuntauduttiin puuteollisuuteen. Muitakin muutoksia tehtiin: vesisaha modernisoitiin, vuonna 1900 rakennettiin voimalaitos koskeen ja rautatie sähköistettiin, vuosina 1902-1904 rakennettiin sulfiittitehdas. Masuuni ja pajat on purettu, mutta rautaruukin ympärillä miljöön on edelleen siilyttänyt luonteensa.


title: Species at War

text: Species at War on suomalaisen grindcore-yhtyeen Rotten Soundin EP-levy. Se julkaistiin 18. tammikuuta 2013 levymerkillä Season of Mist.


title: Hetki lyö (elokuva)

text: Hetki lyö ("Shi gan") on vuonna 2006 ensi-iltansa saanut Kim Ki-dukin ohjaama elokuva.


title: Walter Ekström

text: Fritz Walter Ekström (1871–1920) oli suomalainen juristi. Hän oli 1909–1920 Helsingin yliopiston roomalaisen oikeuden ja kansainvälisen yksityisoikeuden sekä lainopin ensyklopedian professori.


title: Ihania päiviä

text: Ihania päiviä ("Wonderful Days") on vuonna 2003 ensi-iltansa saanut Kim Moon-saengin ohjaama elokuva.


title: Kikujiron kesä

text: Kikujiron kesä ("Kikujiro no natsu") on vuonna 1999 ensi-iltansa saanut Takeshi Kitanon käsikirjoittama, ohjaama ja näyttelemä elokuva. Siinä Kitano esittää tyhjäntoimittajaa, joka päätyy saattamaan äitiään etsivää nuorta poikaa.


title: Fateless – ikuisesti merkitty

text: Fateless - ikuisesti merkitty ("Sorstalanság") on vuonna 2005 ensi-iltansa saanut Lajos Koltain ohjaama elokuva, joka perustuu Nobel-palkitun unkarilaisen kirjailijan Imre Kerteszin romaaniin "Kohtalottomuus". Se on tarina teinipojan kokemuksista toisen maailmansodan keskitysleireillä Auschwitzissa, Buchenwaldissa ja Zeitzissa.


title: Per Ekwall

text: Per Ekwall (13. elokuuta 1895 Pori – 19. joulukuuta 1990) oli suomalainen kemisti. Hän oli Åbo Akademin fysikaalisen kemian ja sähkökemian ylimääräinen professori vuodesta 1935-1963 ja kemian professori vuodesta 1943. Ekwall on siteeratuimpia suomalaisia kemistejä. Hän perusti Tukholmaan Ytkemiska Institutetin (YKI). Hän tutki pääasiassa pinta- ja kolloidikemiaa.


title: Evening

text: Evening on vuonna 2007 ensi-iltansa saanut unkarilaisen Lajos Koltain ohjaama yhdysvaltalainen elokuva, joka perustuu Susan Minotin samannimiseen romaaniin. Elokuvassa esiintyvät muun muassa Vanessa Redgrave, Claire Danes, Toni Collette, Natasha Richardson, Patrick Wilson, Hugh Dancy, Meryl Streep ja Glenn Close.


title: Millennium Actress

text: Millennium Actress (千年女優, "Sennen joyû") on vuonna 2001 ensi-iltansa saanut Satoshi Konin ohjaama elokuva.


title: Reykjavik, 101

text:
Reykjavik, 101 ("101 Reykjavik") on vuonna 2000 ensi-iltansa saanut Baltasar Kormákurin ohjaama elokuva.
Työtön kolmikymppinen mies Hlynur asuu yhä äitinsä luona ja viettää päivät katsoen pornoa ja ryypäten. Muuan tyttö olisi hänestä kiinnostunut mutta hän ei halua sitoutua. Äidin espanjalainen flamenconopettaja Lola (Abril) tulee heidän luokseen joulunpyhiksi. Hlynur kuulee Lolan olevan lesbo, mutta päätyy silti petiin tämän kanssa. Hänelle selviää myös, että Lolan ja äidin välillä on muutakin säpinää kuin flamenco.


title: Antwerpenin satama

text: Antwerpenin satama (; , LOCODE: BE ANR) on Antwerpenissa sijaitseva Belgian suurin ja kokonaisrahtimäärältään Euroopan toiseksi suurin satama. Se sijaitsee Scheldejoen alajuoksulla noin 70–80 kilometriä Pohjanmereltä sisämaahan päin alueella, jossa on vielä havaittavissa meren vuorovesivaihtelu.


title: Antwerpenin satama

text: Kokonaisrahtimäärällään (noin 178 milj. tonnia) mitattuna Antwerpenin satama oli vuonna 2010 Euroopan 2. suurin satama Rotterdamin sataman jälkeen ja saman amerikkalaisten satamalaitosten laatiman maailmanlistan 17. suurin satama. Konttiliikenteen tilastoissa Antwerpen sijoittui maailmanlistan 14. sijalle samana vuonna. Hollantilaisen satamatilaston mukaan vuonna 2011 Antwerpen säilytti asemansa Euroopan 2. suurimpana satamana kokonaisrahtimäärän mukaan, mutta konttiliikenteessä Hampurin satama nousi 2. sijalle Antwerpenin ohi.


title: Antwerpenin satama

text: Antwerpenin sataman vuosittainen rahtimäärä:


title: Meri (elokuva)

text: Meri ("Hafið") on vuonna 2002 ensi-iltansa saanut islantilaisen Baltasar Kormákurin ohjaama elokuva.


title: Derbi X-Race

text: Derbi Senda X-Race on Derbin Senda-malliston enduro- ja supermotomallimopo (R ja SM). Niitä on valmistettu vuodesta 2004 vuoteen 2010 asti.


title: Derbi X-Race

text: X-Race on Derbin halvin malli, koska se on yksinkertaistettu ja siihen on jätetty vain kaikki tarpeellinen. Se on lähes sama mopo kuin X-Treme, muutamaa pikku eroa lukuun ottamatta. Kyseisen mopon hinta uutena vaihtelee 2500-3000 € välillä.


title: Derbi X-Race

text: X-Racea on kuristettu hukkaputkella, messinkilevyllä ja CDI-rajoittimella. Ilman kuristuksia sekä isommalla suuttimella mopon huippunopeus on noin 75-80 km/h (vakiovälityksillä).


title: Rautalukko

text: Rautalukko on vuonna 2005 perustettu suomalainen rock-yhtye, joka laulaa suomeksi. Yhtye on kotoisin Kauhavalta.


title: Brendan Bell

text: Brendan Bell (s. 31. maaliskuuta 1983 Ottawa, Ontario, Kanada) on kanadalainen jääkiekkopuolustaja, joka pelaa Itävallan Erste Bank Eishockey Ligan italialaisjoukkue HC Bolzanossa. Hän on aiemmin pelannut NHL:ssä yhteensä 102 runkosarjaottelua tehopistein 7+21=28 ja keräten 51 jäähyminuuttia. Bell on pelityyliltään hyökkäävä puolustaja.


title: Brendan Bell

text: Bell pelasi kaudella 1998–1999 CJHL-sarjaa Ottawa Jr. Senatorsin joukkueessa. Hänet valittiin kauden päätteeksi sarjan parhaaksi tulokkaaksi ja tulokkaiden tähdistökentälliseen. OHL-joukkue Ottawa 67's varasi Bellin 18. pelaajana kesällä 1999. Tulokaskausi 1999–2000 toi hänelle siellä runkosarjassa 33 tehopistettä. Kaudella 2000–2001 Bell pelasi CHL Top Prospects Gamessa. Hän voitti kauden päätteeksi OHL:n mestaruuden. Toronto Maple Leafs varasi Bellin kolmannella kierroksella 65. pelaajana .


title: Brendan Bell

text: Kaudella 2001–2002 Bell sijoittui tehoilla 10+36=46 OHL:n puolustajien pistepörssissä kymmenenneksi. Kaudella 2002–2003 hän nousi 67'sin kapteeniksi. Bell oli tuolloin joukkueen tehokkain puolustaja tehoilla 14+39=53, joilla hän jakoi OHL:n puolustajien pistepörssin viidennen sijan Sault Ste. Marie Greyhoundsin Trevor Daleyn ja Peterborough Petesin Lukáš Krajíčekin kanssa. Bell oli myös koko kevään 2003 pudotuspelien tehokkain puolustaja tehtyään 23 ottelussa tehot 8+19=27. Hänet palkittiin kauden päätteeksi sekä OHL:n (Max Kaminsky Trophy) että koko CHL:n parhaana puolustaja sekä valittiin myös molempien ensimmäiseen tähdistökentälliseen.


title: Brendan Bell

text: Maaliskuussa 2003 Bell teki kolmivuotisen tulokassopimuksen Toronto Maple Leafsin kanssa ja siirtyi sen organisaatioon kaudeksi 2003–2004. Hän pelasi kaksi ensimmäistä sopimuskauttaan kokonaan farmijoukkue St. John's Maple Leafsissa, AHL:ssä, jälkimmäisen kauden 2004–2005 osaksi takia. Bell oli tuolloin joukkueen tehokkain puolustaja tehoilla 6+25=31. Kaudella 2005–2006 Toronto Maple Leafin farmijoukkueeksi vaihtui Toronto Marlies, jonka tehokkain puolustaja hän oli tehoilla 6+37=43. Bell debytoi samalla kaudella myös NHL:ssä, jossa hän pelasi yhden ottelun. Heinäkuussa 2006 Bell teki vuoden mittaisen jatkosopimuksen Maple Leafsin kanssa.


title: Brendan Bell

text: Kausi 2006–2007 oli Bellin tulokaskausi NHL:ssä ja se toi hänelle yhteensä 45 runkosarjaottelussa tehot 1+6=7. Bell ei pelannut kauden aikana otteluakaan farmissa. Helmikuun 2007 lopulla Maple Leafs kauppasi hänet ja vuoden toisen kierroksen varausvuoron Phoenix Coyotesiin vaihdossa Yanic Perreaultiin ja vuoden 2008 viidennen kierroksen varausvuoroon. Heinäkuussa 2007 Bell teki vuoden mittaisen jatkosopimuksen Coyotesin kanssa. Hän pelasi kaudella 2007–2008 kuitenkin vain kaksi NHL-ottelua. Bell pelasi suurimman osan kaudestaan AHL-joukkue San Antonio Rampagessa, jonka paras pistemies hän oli pelipaikastaan huolimatta kevään 2008 pudotuspeleissä tehoilla 2+5=7.


title: Brendan Bell

text: Bell siirtyi kaudeksi 2008–2009 vuoden mittaisella ja kaksisuuntaisella sopimuksella Ottawa Senatorsin organisaatioon. Hän pelasi kautensa suurimmaksi osaksi NHL:ssä, jossa Bell teki yhden kauden piste-ennätyksensä tehtyään 53 runkosarjaottelussa tehot 6+15=21. Farmijoukkue Binghamton Senatorsissa hän teki 15 runkosarjaottelussa yhtä monta tehopistettä. Heinäkuussa 2009 Bell teki vuoden mittaisen sopimuksen St. Louis Bluesin kanssa. Hän pelasi 22 ottelua sen farmijoukkue Peoria Rivermenissä, kunnes Bell ja Tomáš Káňa kaupattiin joulukuussa 2009 Columbus Blue Jacketsiin vaihdossa Pascal Pelletieriin. Bell pelasi loppukauden Blue Jacketsin farmijoukkue Syracuse Crunchissa, jonka tehokkain puolustaja hän oli tehtyään 49 runkosarjaottelussa tehot 10+24=34. Yhteensä Bell teki kauden aikana AHL:ssä 71 runkosarjaottelussa tehot 14+37=51, joilla hän teki liigan yhden kauden piste-ennätyksensä. Bell jakoi AHL:n puolustajien pistepörssin viidennen sijan Binghamton Senatorsin Derek Smithin kanssa.


title: Brendan Bell

text: Kaudeksi 2010–2011 Bell teki vuoden mittaisen sopimuksen KHL-joukkue Avangard Omskin kanssa. Hän ehti pelata joukkueessa kuitenkin vain yhden ottelun tehden kaksi syöttöpistettä, kunnes purki yhteisymmärryksessä sopimuksensa Omskin kanssa syyskuussa 2010. Vajaa kuukautta myöhemmin Bell siirtyi loppukauden 2010–2011 kattavalla sopimuksella Sveitsin National League A:ssa pelaavan EHC Bielin riveihin. Kaudeksi 2011–2012 hän palasi Pohjois-Amerikkaan ja siirtyi New York Rangersin organisaatioon. Bell pelasi suurimman osan kaudestaan sen farmijoukkue Connecticut Whalessa, jonka tehokkain puolustaja hän oli Tim Erixonin kanssa tehoilla 7+26=33. Bell kuului myös joukkueen kapteenistoon ja pelasi kauden aikana yhden NHL-ottelun.


title: Brendan Bell

text: Bell oli edellisen kauden jälkeen vapaana agenttina joulukuuhun 2012 saakka, jolloin hän teki vuoden mittaisen sopimuksen Ruotsin Elitserienissä pelanneen Frölunda HC:n kanssa. Kaudeksi 2013–2014 Bell palasi Sveitsin NLA:n EHC Bieliin, jonka tehokkain puolustaja hän oli tehoilla 4+13=17. Kauden 2014–2015 kynnyksellä Bell palasi taas Pohjois-Amerikkaan ja teki AHL-sopimuksen Norfolk Admiralsin kanssa. Hän oli kauden päätyttyäkin joukkueen tehokkain puolustaja tehoilla 1+22=23, mutta Admirals kuitenkin kauppasi Bellin kesken kauden Chicago Wolvesiin maaliskuussa 2015.


title: Brendan Bell

text: Tammikuussa 2016 Bell siirtyi loppukauden 2015–2016 kattaneella sopimuksella Itävallan Erste Bank Eishockey Ligan italialaisjoukkue HC Bolzanoon oltuaan alkukauden ilman sopimusta.


title: Brendan Bell

text: Bell pelasi alle 20-vuotiaiden MM-kilpailuissa vuonna 2003, jolloin hän voitti hopeaa. Bell edusti Kanadaa myös Spengler Cupissa vuosina 2003, 2010 ja 2013. Vuoden 2003 turnaus päättyi voittoon, mutta vuoden 2010 turnauksessa Kanada hävisi KHL-joukkue SKA Pietarille lukemin 4-3.


title: Satu Salonen (kirjailija)

text: Satu Salonen (s. 1951) on suomalainen entinen Esmerk Oy:n johtaja ja perustajaosakas ja nykyisin Kittilän Sirkassa asuva tietokirjailija.


title: Satu Salonen (kirjailija)

text: Satu Salonen loi uransa tietopalveluyritys Esmerkin talousjohtajana, matkusti ja asui eri puolilla maailmaa kansainvälistyvän perheyrityksensä asioissa. Vuonna 1999 hänellä todettiin MS-tyyppinen muistisairaus, ja hän joutui jättämään työnsä.


title: Satu Salonen (kirjailija)

text: Salosen ja neurologi Markus Färkkilän teos "Sairaan hyvä potilas" oli ehdolla Tieto-Finlandia-palkinnon saajaksi 2006. Salosen ja Färkkilän kirjoittajayhteistyönsä sai jatkoa vuonna 2008 kirjassa "Pääteos" ja 2012 kirjassa "Sairaan hyvä lääkäri".


title: Satu Salonen (kirjailija)

text: Vuonna 2010 Salonen julkaisi pamfletinomaiset muistelmansa ja ajatuksensa työelämästä nimeltä "Sumutettu sukupolvi". Siinä Salonen kritisoi nykyistä työelämäkeskustelua ja puhuu ”maripaitamaistereista”, jotka valittavat työelämän huonontumista hyväpalkkaisissa suojatyöpaikoissaan ja vetävät joukkoihinsa uusia kirkasotsia.


title: Boileau-Narcejac

text:
Boileau-Narcejac on kahden ranskalaisen rikoskirjailijan käyttämä yhteinen salanimi:
Heidän romaanejaan on sovitettu elokuviksi, joista tunnetuimpina voidaan mainita Henri-Georges Clouzot'n "Pirulliset" (1955) ja Alfred Hitchcockin "Vertigo – punainen kyynel" (1958).


title: Boileau-Narcejac

text: Pierre Boileau oli opiskellut kauppakorkeakoulussa, ja hän työskenteli sosiaalityöntekijänä. Työnsä ohella hän kirjoitti rikosromaaneja.


title: Boileau-Narcejac

text: Pierre Ayraud oli koulutukseltaan kirjallisuudentutkija ja filosofi.


title: Boileau-Narcejac

text: Boileau ja Ayraud olivat molemmat jo tahoillaan ansioituneita rikoskirjailijoita (molemmat olivat saaneet "Prix du Roman d'Aventures" -palkinnon), kun he tapasivat vuonna 1948 ja ryhtyivät yhteistyöhön. Boileau laati romaanien juonet ja Ayraud loi ilmapiirin ja henkilöhahmot. Heidän romaanejaan voidaan luonnehtia psykologisiksi rikosromaaneiksi. He kirjoittivat myös kahdeksan "Sans Atout" -nuorisokertomusta (1971–1990), viisi auktorisoitua jatko-osaa Maurice Leblancin Arsène Lupin -tarinoille (1973–1979) sekä muita teoksia.


title: Boileau-Narcejac

text: Boileau-Narcejac sai vuonna 1965 "Prix de l'Humour noir" -palkinnon ja vuonna 1974 "Prix Mystère de la Critique" -palkinnon.


title: Pukkilan Jaska

text: Pukkilan Jaska voi viitata ainakin seuraaviin henkilöihin:


title: Valkoinen oleanteri (elokuva)

text: Valkoinen oleanteri ("White Oleander") on vuonna 2002 ensi-iltansa saanut Peter Kosminskyn ohjaama elokuva. Elokuva perustuu Janet Fitchin samannimiseen romaaniin, ja sen pääosissa nähdään Alison Lohman, Michelle Pfeiffer, Robin Wright Penn ja Renée Zellweger.


title: Elsa Elenius

text: Elsa Elenius, synt. Kyander (23. joulukuuta 1897 Laihia – 19. huhtikuuta 1967 Helsinki) oli suomalainen keramiikkataiteilija. Hän oli Taideteollisen oppilaitoksen opettaja 1930-1962.


title: Elsa Elenius

text: Eleniuksen keramiikkatyöt ovat jykevätekoisia ja voimakasvärisiä. Niitä on ollut esillä näyttelyissä koti- ja ulkomailla ja hän on saanut useita palkintoja. Töitä on muun muassa Taideteollisuusmuseossa, Eduskuntatalossa sekä Vittorio Emanuele III:n kokoelmissa ja Nobel-säätiön kokoelmissa. Hän ihaili vanhaa itämaista keramiikkaa ja piti sitä esikuvanaan. Hänelle on myönnetty Suomen Leijonan ansioristi (1950) ja Suomen Taideteollisuusyhdistyksen Pro Arte Utili (1952).


title: Elsa Elenius

text: Elsa Elenius oli vuodesta 1912 naimisiisa Edvard Eleniuksen kanssa. Hänen veljensä oli orkesterinjohtaja ja säveltäjä Elias Kiianmies.


title: Reino Ellilä

text: Reino Kalervo Ellilä (26. kesäkuuta 1910 Karttula – 30. kesäkuuta 1980 Helsinki) oli suomalainen oikeustieteilijä. Hän oli lainvalmistelukunnan jäsen 1939–1960 ja vuodesta 1960 Helsingin yliopiston rikosoikeuden professori. Ellilä muistetaan harvinaisen tarmokkaana ja värikkäänä luennoitsijana; hän jäi yliopistosta eläkkeelle vuonna 1977. Ellilä osallistui rikosoikeuden lainsäädäntötyöhön komiteoiden jäsenenä.


title: Reino Ellilä

text: Hänen veljensä oli prosessioikeuden professori Tauno Ellilä.


title: Tauno Ellilä

text: Tauno Kaarlo Ellilä (14. helmikuuta 1907 Karttula – 16. tammikuuta 1975 Helsinki) oli suomalainen oikeustieteilijä.


title: Tauno Ellilä

text: Tauno Ellilän vanhemmat olivat konttoripäällikkö Kaarlo Emil Ellilä ja Mari Lundberg ja puoliso vuodesta 1945 farmaseutti Aino Martta Seppälä. Hänen veljensä oli rikosoikeuden professori Reino Ellilä. Ellilä tuli ylioppilaaksi 1927 ja valmistui lakitieteen kandidaatiksi 1934. Lakitieteen lisensiaatti ja tohtori hänestä tuli 1947. Ennen yliopistouraansa Ellilä työskenteli Viipurin hovioikeuden ylimääräisenä virkamiehenä 1935–1938. Helsingin yliopistossa hän oli prosessoikeuden ylimääräinen assistentti 1938–1946 ja vt. sekä vakinainen prosessi- ja rikosoikeuden apulaisprofessori vuodesta 1946. Helsingin yliopiston prosessioikeuden professori Ellilä oli vuodesta 1951 vuoteen 1973 ja "Lakimies"-lehden päätoimittaja vuodesta 1957.


title: Tauno Ellilä

text: Ellilä harjoitti myös asianajotehtäviä 1933–1938.


title: Blueberry (elokuva)

text: Blueberry ("Blueberry") on vuonna 2004 ensi-iltansa saanut Jan Kounenin ohjaama elokuva. Se perustuu löyhästi Blueberry-sarjakuviin.


title: Viktor Ellonen

text: Viktor Vilgelmovitš Ellonen (1891–1980) oli suomalaissyntyinen venäläinen kuvanveistäjä. Hän oli Neuvostoliiton tiedakatemian professori. Hänen töitään on muun muassa Moskovassa Tretjakovin gallerian kokoelmissa, Pietarissa Venäläisessä museossa ja Puna-armeijan museossa.


title: Skagerrak (elokuva)

text: Skagerrak ("Skagerrak") on vuonna 2003 ensi-iltansa saanut Søren Kragh-Jacobsenin ohjaama elokuva.


title: Robert Elmgren

text: Robert Elias Elmgren (6. tammikuuta 1872 Helsinki – 17. heinäkuuta 1942 Helsinki) oli suomalainen lääkäri.


title: Robert Elmgren

text: Elmgren oli Halilan tuberkuloosiparantolan ylilääkäri, joka otti ensimmäisenä Suomessa keuhkotuberkuloosin hoidossa käyttöön keinotekoisen ilmarinnan. Hän perusti Halilan parantolan lähelle ensimmäisen keuhkotautisten työkodin. Elmgren toimi myös musiikkikriitikkona. Elmgrenin isä oli Helsingin yliopiston kirjaston kirjastonhoitaja Sven Gabriel Elmgren. Fysiologian professori Eeva Jalavisto ja laulaja Tuomi Elmgren-Heinonen olivat Robert Elmgrenin ja Inez Helena Meurmanin tyttäriä.


title: New Town

text: New Town on usean kaupunginosan ja paikkakunnan nimi:


title: Vuosisadan rakkaustarina (elokuva)

text: Vuosisadan rakkaustarina ("Les Enfants du siècle") on vuonna 1999 ensi-iltansa saanut Diane Kurysin ohjaama elokuva.


title: Ystävä – Friend

text: Ystävä - Friend ("Chin goo") on vuonna 2001 ensi-iltansa saanut Kwak Kyung-taekin ohjaama elokuva.


title: Pansion Laivateollisuuden asuinalue

text: Pansion Laivateollisuuden asuinalue on arkkitehti Erik Bryggmanin suunnittelema asuinalue Turun Pansiossa. Museovirasto on määritellyt sen yhdeksi Suomen valtakunnallisesti merkittävistä rakennetuista kulttuuriympäristöistä.


title: Pansion Laivateollisuuden asuinalue

text: Laivanveistämö Oy Laivateollisuus Ab perustettiin Turun Pansioon vuonna 1945 palvelemaan sotakorvausteollisuutta. Yhtiö rakennutti vuosina 1946–1948 työntekijöitään varten asuinalueen Pansion kaupunginosaan, joka oli liitetty Raisiosta Turkuun vuonna 1931. Alueen kokonaissuunnitelmasta vastasi arkkitehti Erik Bryggman, joka suunnitteli myös käytetyt pientalotyypit. Asemakaava alueelle vahvistettiin vuonna 1948.


title: Pansion Laivateollisuuden asuinalue

text: Alueella on yhteensä 42 kappaletta 1940-luvun lopulla rakennettuja puisia asuinrakennuksia. Talojen sijoittelu maastoon noudattaa korkeuskäyrien kulkua, ja asuinalueen keskelle suunniteltiin sosiaalisia tarkoituksia palveleva keskusrakennus. Talot ovat joko erillistaloja tai 2–4 perheen asuintaloja ja yleisin asuntotyyppi on kaksi huonetta ja keittiö. Kahdessa niin sanotussa insinööritalossa huoneita on enemmän. Bryggmanin suunnittelemien rakennusten ohella alueella on kahdeksan kaksikerroksista ja neljä kolmikerroksista kerrostaloa Valmetinkadun varressa. Myös niiden ulkoasu on yhtenäinen suhteessa muuhun asuinalueeseen.


title: Pansion Laivateollisuuden asuinalue

text: Museoviraston arvion mukaan asuinalueen arvo perustuu kokonaisuuteen, joka muodostuu asemakaavasta, yksittäisistä rakennuksista ja niiden viimeistellyistä yksityiskohdista.


title: Five Golden Dragons

text: Five Golden Dragons (myös levitetty nimellä "5 Golden Dragons") on vuonna 1967 ilmestynyt Jeremy Summersin ohjaama brittiläis-saksalainen toimintaelokuva, jonka pääosissa ovat Robert Cummings viimeisessä elokuvaroolissaan, Margaret Lee ja Rupert Davies.


title: Five Golden Dragons

text: "Five Golden Dragons" perustuu Edgar Wallacen tarinaan "Sanders", jonka pohjalta Harry Alan Towers laati käsikirjoituksen. Hän myös tuotti elokuvan.


title: Five Golden Dragons

text: "Five Golden Dragons" sai ensi-illan Länsi-Saksassa 4. elokuuta vuonna 1967. Elokuva kuvattiin Hongkongissa.


title: Five Golden Dragons

text: Bob Mitchell (Robert Cummings) joutuu vahingossa läpikulkumatkallaan Hongkongissa keskelle rikollisten, jengin "Five Golden Dragonsin" ja paikallisten gangstereiden, neuvotteluja.


title: Wilfried Zaha

text: Dazet Wilfried Armel Zaha (s. 10. marraskuuta 1992 Abidjan, Norsunluurannikko) on norsunluurannikkolainen jalkapalloilija, joka edustaa Englannin Valioliigassa pelaavaa Crystal Palacia. Hänen pelipaikkansa on oikea laitahyökkääjä.


title: Wilfried Zaha

text: Zaha on Crystal Palacen kasvatti. Hän pelasi ensimmäisen ottelunsa seuran edustusjoukkueessa 27. maaliskuuta 2010 Cardiff Cityä vastaan. Tammikuussa 2013 Zaha myytiin Manchester Unitediin, mutta pelasi loppukauden lainalla vanhassa seurassaan.


title: Wilfried Zaha

text: United-debyyttinsä Zaha teki elokuussa 2013, Community Shield -ottelussa Wigan Athleticiä vastaan.


title: Wilfried Zaha

text: Zaha debytoi Englannin maajoukkueessa 14. marraskuuta 2012 Ruotsia vastaan. Hän on edustanut Englantia synnyinmaansa Norsunluurannikon sijaan myös nuorisomaajoukkueissa. 2017 tammikuussa Zaha debytoi Norsunluurannikon maajoukkueessa Ruotsia vastaan joka päättyi 2-1 voittoon Zahan syöttäessä voitto maalin.


title: Rautahermot

text: Rautahermot () on Walter Jon Williamsin vuonna 1986 ilmestynyt kyberpunk-romaani. Kirja oli ehdolla Locus-palkinnon voittajaksi vuonna 1987.


title: Rautahermot

text: "Aikakone"-lehden Johanna Sinisalon mukaan valtaosa kirjan ideoista tuntuu vanhan kertaukselta. Pyrkimys syventää henkilöhahmoja jää yritykseksi ja kirja unohtuu lukemisen jälkeen.


title: Liars

text: Liars on yhdysvaltalainen rock-yhtye, joka perustettiin vuonna 2000. Yhtyeen jäsenet ovat Angus Andrew (laulu/kitara), Aaron Hemphill (lyömäsoittimet, kitara, syntetisaattori) ja Julian Gross (rummut). Yhtye on tunnettu muuttuvasta musiikkigenrestään, joka vaihtelee albumeittain.


title: Kadonneitten kaupunkien kronikka

text: Kadonneitten kaupunkien kronikka on Markku Soikkeliin vuonna 2012 ilmestynyt kyberpunk-romaani. Ensimmäinen versio tekstistä julkaistiin kuusiosaisena jatkosarjana "Finnzinessä" vuosina 1995–96. Romaani on tästä merkittävästi laajennettu versio.


title: Kadonneitten kaupunkien kronikka

text: "Tähtivaeltajan" Elli Lepän mukaan teos sisältää liikaa tuttuja asetelmia. Mieleenpainuvinta kirjassa on paikoin runollinen tuhon ja sisäänpäinkääntymisen kuvaus. Tekstiasu on viimeistelemätöntä, selitysjaksot ovat liian pitkiä eikä tarinallista syvyyttä ole.


title: Auringon lapsi

text: Auringon lapsi ("Chthon") on Piers Anthonyn vuonna 1967 ilmestynyt tieteisromaani.


title: Auringon lapsi

text: "Tähtivaeltajan" Toni Jerrmanin mukaan teoksen kunnianhimoisuus sortuu usein turhiin kikkailuihin ja kömpelöihin rimanalituksiin: ”Välillä lukija joutuu kestämään tekotaiteellista soopaa ja välillä käsittämättömiä deus ex machina -ratkaisuja.” Omaperäisyydestään huolimatta romaani jää melko tylsäksi.


title: Kinematografi

text: Kinematografi on varhainen elokuvien kuvaamiseen ja esittämiseen käytetty laite. Tämän elokuvakamerana, projektorina ja kehityskoneena toimivan laitteen keksi ja nimesi Léon Bouly (1872-1932) vuonna 1892. Boylyllä ei ollut varaa markkinoida laitetta tai maksaa edes patenttimaksuja. Lumièren veljesten tehtaan insinöörit ostivat patentin Boylyltä. Veljekset tekivät laitteen tunnetuksi ja alkoivat valmistaa niitä. He paransivat alkuperäistä laitetta ottaen siinä käyttöön perferoinnin, filmin raidassa oleva rei'ityksen, jonka avulla filmi saadaan liikkumaan varmasti ja vakioaskelin. He patentoivat kinematografinsa 1895.


title: Kinematografi

text: 1800-luvun lopulla palaset elokuvakameran keksimiseen olivat olemassa. George Eastman oli tuonut markkinoille rullafilmikameran 1888, läpinäkyvää selluloidi-kalvoa oli saatavilla ja illuusio liikkeestä nopeasti vaihtuvia kuvia esitettäessä oli tunnettu. Kinematografi oli teknisesti onnistuneempi kuin saman aikainen Edisonin työryhmän valmistama kinetografi kuvaukseen ja kinetoskooppi filmien esittämiseen tarkoitettu tirkistyskaappi vuodelta 1889. Edisonin laitetta oli esitelty Pariisissa vuonna 1894, joten Lumièren veljeksillä oli ollut mahdollisuus nähdä se ennen oman kinematografinsa patentointia. Projektorin eri versioita kehittävät samanaikaisesti myös amerikkalainen Woodville Latham, Robert William Paul Englannissa ja saksalaiset veljekset Max ja Emil Skladanowsky. Kinematografin merkittävin muista erottava ominaisuus oli tarkka kuvansiirto epäkeskomekanismin ja filmin laitojen perferoinnin avulla. Koneen käyttäjä pyörittää kampea kuvattaessa noin kaksi kierrosta sekunnissa, jolloin filmiä siirtyi sulkimen ohi 16-18 ruutua sekunnissa. Tämä oli mykän kauden elokuvien nopeus. Äänielokuvien tullessa kuvausnopeus nostettiin 24 kuvaan sekunnissa. Kun kinematografia käytettiin projektorina, siihen liitettiin ulkopuolinen valonlähde.


title: Kinematografi

text: Kinematografi tuli tunnetuksi ympäri maailmaa Lumièren veljesten kiertäessä esittämässä filmejään. Kevyenä laitteena se oli siirrettävissä kuvauspaikoille helposti.


title: Rostockin satama

text: Rostockin satama (, LOCODE: DE RSK) on Rostockissa Saksassa, Itämeren lounaisosassa sijaitseva merisatama. Satamaan liikennöidään säännöllisesti myös Suomesta; sataman kautta kuljetetaan esimerkiksi paperia Suomesta Keski-Eurooppaan.


title: Rostockin satama

text: Satama kattaa yhteensä 7,5 neliökilometrin alueen. Rostockin satama-alueen länsilaidalla toimii muun muassa Rostockin Warnemünden kaupunginosan risteilykeskus (osa satamaa), STX Europen telakka ja merenkulkumuseo. Alueen pohjoispuolella on saksalaisten pinta-alusten ja sukellusveneiden sotilassatama.


title: Rostockin satama

text: Rostockin satama on yleissatama. Laituripaikkoja on yhteensä 46 kappaletta; laitureiden kokonaispituus on 11 kilometriä. Laitureista 28 on alustyypien mukaista erikoislaituria. Näihin kuuluu matkustajalauttapaikkoja (5 kpl), RORO-aluspaikkoja (roll-on/roll-off, 4 kpl) ja laiturit erilaisille irtolasteille: rakennusaine/hiilikuljeksille (4), sementille (2), viljalle (3), lannoitteille (1), raskaalle irtolastille (2), nestekuljetuksille (6) ja kemikaaleille (1).


title: Rostockin satama

text: Rostockin sataman vuosittainen rahtimäärä:


title: Rostockin satama

text: Merkittävä osa rahtiliikenteestä saapuu Rostokin satamaan tai jatkaa sieltä rautateitse. Vuonna 2010 rautateitse satamaan tai satamasta kuljetettiin yhteensä 4.7 miljoonaa tonni rahtia (noin joka viides rahtitonni).


title: Fu Manchu – kauhun mestari

text: Fu Manchu – kauhun mestari (myös "Fu Manchu – kauhun valtias" ja "Kauhun mestari"; ; ) on Don Sharpin ohjaama brittiläis-saksalainen kauhuelokuva vuodelta 1965. Elokuvan pääosissa ovat Christopher Lee Fu Manchuna, Nigel Green Nayland Smithinä, Howard Marion-Crawford tohtori Petrienä ja Tsai Chin Lin Tangina.


title: Fu Manchu – kauhun mestari

text: Scotland Yardin etsivä Nayland Smith (Nigel Green) yrittää pelastaa länsimainen sivilisaatio tuholta 1920-luvulla. Uhkana on itse paholaisen ruumiillistuma, häikäilemätön Fu Manchu (Christopher Lee).


title: Fu Manchu – kauhun mestari

text: "Fu Manchu – kauhun mestari" kuvattiin Irlannin Dublinissa.


title: Fu Manchu – kauhun mestari

text: "Fu Manchu – kauhun mestari" perustuu kirjailija Sax Rohmerin luomaan Fu Manchu -nimiseen hahmoon, joka on kiinalainen rikollinen. Toimintatrillerin tuotti Harry Alan Towers Hallam Productionsille ja Constantin Film Produktionille.


title: Fu Manchu – kauhun mestari

text: "Fu Manchu – kauhun mestari" sai ensimmäisen ensi-iltansa Länsi-Saksassa 6. elokuuta vuonna 1965. Tämän jälkeen elokuva sai ensi-iltansa Yhdysvalloissa 24. lokakuuta 1965, Ranskassa 2. helmikuuta 1966, Norjassa 28. helmikuuta 1966, Ruotsissa 28. maaliskuuta 1966 ja Suomessa 13. toukokuuta 1966. Suomessa elokuva sai uusintaesityksen 16. helmikuuta vuonna 1979.


title: Fu Manchu – kauhun mestari

text: "Fu Manchu – kauhun mestari" on julkaistu englanninkielisissä maissa myös nimillä "Sax Rohmer's The Face of Fu Manchu" ja "The Mask of Fu Manchu".


title: Fu Manchu – kauhun mestari

text: Elokuva on julkaistu videolle ja DVD:lle.


title: Fu Manchu – kauhun mestari

text: "Fu Manchu – kauhun mestari" on ensimmäinen viiden elokuvan Fu Manchu -elokuvasarjassa. Fu Manchua näyttelee elokuvasarjan kaikissa osissa Christopher Lee. Myös tohtori Petrietä näyttelevä Howard Marion-Crawford ja Lin Tangia näyttelevä Tsai Chin pysyvät rooleissaan koko elokuvasarjan ajan. Nigel Green ei enää uusinut rooliaan Sir Denis Nayland Smithinä. Nayland Smithiä näytteli Douglas Wilmer toisessa ja kolmannessa osassa ja Richard Greene neljännessä ja viidennessä osassa.


title: Fu Manchu – kauhun mestari

text: "Fu Manchun" jatko-osat ovat:


title: Huviretki (ravintolaketju)

text: Huviretki oli suomalainen Restelin omistama ravintolaketju. Huviretki-ravintolat sijaitsivat Cumulus-hotellien yhteydessä. Suomessa oli yhteensä 16 Huviretki-ravintolaa.


title: Huviretki (ravintolaketju)

text: Kun Cumulus-hotellit myytiin Scandicille samalla Huviretki-ravintolaketju lopetti ja nykyään hotelleissa on konseptiravintolat Huviretkien tilalla.


title: Windows Phone -kauppa

text: Windows Phone -kauppa tai Windows Phone Store (aiemmin Windows Phone Marketplace) on Microsoftin Windows Phone alustalleen tarjoama palvelu, joka antaa käyttäjille mahdollisuuden selata ja ladata kolmansien osapuolten tekemiä sovelluksia. Useat sovellukset ovat täysin ilmaisia ja maksullisia sovelluksia on mahdollisuus kokeilla ennen lopullisen ostopäätöksen tekemistä. Windows Phone -kaupan valikoimaan pääsee tutustumaan Windows Phone-laitteilla tai suoraan tietokoneen selaimella.


title: Windows Phone -kauppa

text:
Windows Phone -kauppa on kasvanut nopeasti julkaisunsa jälkeen ja saavutti helmikuussa 2012 sovellusten määrässä Blackberry App Worldin. Kesäkuussa 2012 sovellusten määrä ylitti 100 000 rajan, mikä tapahtui 20 kuukautta julkaisun jälkeen. Vertailun vuoksi Google Play ylitti saman rajan 24 kuukaudessa ja App Storelta siihen meni 16 kuukautta. Loppuvuonna 2012 sovellusten määrä ylitti 150 000 rajan ja kasvu on ollut voimakasta erityisesti siitä lähtien, kun Nokia toi markkinoille ensimmäiset Lumia -puhelimensa loppuvuodesta 2011.
Joulukuussa 2013 sovellusten määrä ylitti 200 000 kpl rajan.


title: Be Kind Rewind

text: Be Kind Rewind on vuonna 2008 ensi-iltansa saanut komediaelokuva, jonka käsikirjoitti ja ohjasi Michel Gondry. Pääosissa näyttelevät Jack Black, Mos Def, Melonie Diaz, Danny Glover ja Mia Farrow. Elokuvan tarina kertoo kahdesta henkilöstä, jotka pyyhkivät vahingossa videovuokraamon nauhat tyhjiksi ja alkavat kuvata elokuvia uusiksi. Uudelleenfilmatisoinnit saavat nimekseen ”ruotsinnetut” elokuvat ja nostavat hiljalleen kuolemassa olleen videovuokraamon uuteen menestykseen.


title: Holiday Inn

text: Holiday Inn on maailmanlaajuinen, alun perin yhdysvaltalainen hotellibrändi, jonka omistaa nykyisin brittiläinen pörssiyhtiö InterContinental Hotels Group PLC (IHG). Valtaosa maailman Holiday Inn -hotelleista toimii franchising-periaatteella IHG:n kanssa tehdyllä sopimuksella. Holiday Inn -nimiset hotellit Suomessa toimivat Scandic-hotelliketjun kanssa suomessa.


title: Holiday Inn

text: Ketjun perustaja on Kemmons Wilson, joka avasi ensimmäisen Holiday Inn -hotellin vuonna 1952 kotikaupunkinsa Memphisin ulkopuolelle.


title: Holiday Inn

text: Holiday Innin hotellit Suomessa:


title: Holiday Inn

text: Holiday Inn -ketjun perusti kiinteistökaupoilla rikastunut Kemmons Wilson Tennesseen osavaltion Memphisissä. Hän teki vuonna 1951 automatkan perheensä kanssa pääkaupunkiin Washingtoniin ja huomasi matkalla motellien kurjan tason ja lapsiperheitä syrjivän hinnoittelun, jossa jokaisesta lapsesta piti maksaa lisähintaa.


title: Holiday Inn

text: Viisi ensimmäistä hotellia perustettiin kotiosavaltioon ja kuudes Mississippin osavaltion Hattiesburgiin 1955. Vuonna 1957 Mississippissä oli jo yhdeksän Holiday Inn -hotellia, enemmän kuin missään muussa osavaltiossa.


title: Holiday Inn

text: Alkuperäisestä yksikerroksisesta rakennustyylistä ja perhematkailuun suuntautuvasta toiminnasta Holiday Inn laajensi vähitellen myös liikematkustajien palvelemiseen, ja rakennuksista alettiin tehdä kaksikerroksisia.


title: Holiday Inn

text: Perustaja Kemmons Wilson vetäytyi yhtiön johdosta vuonna 1980 saatuaan sydänkohtauksen. Tuolloin ketjuun kuului 1 750 hotellia ympäri Yhdysvaltoja.


title: Holiday Inn

text: 1980-luvun lopulla Holiday Inn -ketjun osti brittiläinen panimoyhtiö Bass plc, ensin kansainväliset toiminnot 1988 ja vuonna 1990 myös Yhdysvaltojen hotellit. 1990-luvun lopulla Holiday Inn -hotelleja oli yli 50 maailman maassa, mikä teki siitä maailman suurimman hotelliketjun. 83 prosenttia hotelleista sijaitsi Yhdysvalloissa, ja 90 prosenttia hotelleista toimi franchising-periaatteella. Hotellit oli jaettu kuuteen eri kohderyhmille suunnattuun alaketjuun: Holiday Inn, Holiday Inn Crowne Plaza, Holiday Inn Select, Holiday Inn Express, Holiday Inn Crowne Plaza Resorts ja Holiday Inn SunSpree Resort Hotels.


title: Holiday Inn

text: Vuosituhannen vaihteessa Bass-yhtiön toiminta oli monipuolistunut ja kansainvälistynyt yritysostojen avulla niin, että se oli suurin hotelliyhtiö myös Aasian ja Tyynenmeren alueella. Vuonna 2000 Bass myi panimotoimintansa Interbrew-yhtiölle (nyk. AB-InBev) ja seuraavana vuonna myös kaikki pubinsa ja keskittyi hotellitoimintaan nimellä Six Continents plc. Pian siitä erotettiin hotellitoiminta omaksi yhtiökseen nimeltä InterContinental Hotels Group (IHG).


title: Holiday Inn

text: Vuonna 2008 IHG käytti miljardi dollaria järjestelläkseen Holiday Inn -hotellinsa uudelleen kolmeen hotelliketjuun: Holiday Inn, pelkistetty Holiday Inn Express ja lomahotelliketju Holday Inn Resorts. Yhtiö lähti mukaan myös lomaosakebisnekseen nimellä Holiday Inn Club Vacations.


title: Holiday Inn

text: IHG-yhtiöllä on 2010-luvun puolivälissä noin 4 800 hotellia noin sadassa maailman maassa. Yli kolmen tuhannen Holiday Inn -hotellin lisäksi IHG:n hotellibrändejä ovat Candlewood Suites, Crowne Plaza, Even Hotels, Hotel Indigo, IHG Army Hotels, InterContinental ja Staybridge Suites. Vuonna 2015 IHG oli maailman kolmanneksi suurin hotelliyhtiö Wyndham Worldwiden (7 645 hotellia) ja Choice Hotels Internationalin (6 376 hotellia) jälkeen.


title: Erik Sandvärn

text: Erik Sandvärn (s. 4. syyskuuta 1975 Jällivaara, Ruotsi) on ruotsalainen entinen jalkapalloilija. Hänen pelipaikkansa oli keskuspuolustaja.


title: Erik Sandvärn

text: Sandvärn on IFK Umeån ja IFK Luleån kasvatti. Kaudeksi 1992 hän siirtyi Umeå FC:n junioreihin, ja debytoi seuran edustusjoukkueessa kaksi vuotta myöhemmin. Sandvärn nousi hiljalleen avauskokoonpanon pelaajaksi ja toimi myös seuran kapteenina. Umeå FC:n kanssa hän saavutti sarjanousun Allsvenskaniin kaudeksi 1996. Sandvärn pelasi viidessä pääsarjaottelussa, eikä tehnyt maaleja.


title: Erik Sandvärn

text: Kymmenen Umeå-vuoden jälkeen ilmoitettiin Sandvärnin siirtyvän Allsvenskanissa pelanneen GIF Sundsvallin joukkueeseen. Hän ei kuitenkaan pelannut yhdessäkään sarjaottelussa ja siirtyi kesken kauden Portugalin toisella sarjatasolla pelanneen Navalin riveihin, jossa sama kohtalo toistui eikä hän tehnyt sarjadebyyttiään. Kaudeksi 2003 hän siirtyi Norjan toiseksi korkeimmalle sarjatasolle Alta IF:ään. Vuonna 2004 Sandvärn liittyi Ykkösessä pelanneen IFK Mariehamniin, jossa ensimmäisellä kaudellaan joukkue saavutti sarjanousun Veikkausliigaan. Sandvärn pelasi neljä kautta maarianhaminalaisjoukkueessa ja sai tililleen 56 liigaottelua, joissa teki viisi maalia.


title: Erik Sandvärn

text: Hän palasi kaudeksi 2008 Umeå FC:n joukkueeseen. Kahden kolmannella sarjatasolla vietetyn kauden jälkeen Sandvärn palasi kasvattajaseuraansa IFK Umeåån viidennelle sarjaportaalle. Hän lopetti aktiivipeliuransa kauden 2010 jälkeen ja aloitti toimimaan kasvattajaseuransa apuvalmentajana.


title: Erik Sandvärn

text: Sandvärn on saamelaistaustainen ja hän on edustanut Saamen jalkapallomaajoukkuetta kahdessa ottelussa.


title: Kapokkiot

text: Kapokkiot ("Bombax") on kasvisuku malvakasvien ("Malvaceae") heimon alaheimossa "Bombacoideae". Siihen kuuluu määritelmästä riippuen noin 10–50 lajia lähinnä trooppisten alueiden puita. Suurin osa suvun lajeista kasvaa luontaisena trooppisessa Amerikassa.


title: Kapokkiot

text: Kapokkiot ovat suurehkoja puita. Nuorten puiden rungossa ja oksissa on tavallisesti piikkejä. Lehdet ovat sormilehdykkäisiä, ruodillisia ja koostuvat yleensä 5–9 lehdykästä. Lehdykät ovat tavallisesti ehytlaitaisia ja voivat olla ruodillisia tai ruodittomia. Kapokkiot ovat kausivihantia ja viettävät osan vuodesta lehdettöminä.


title: Kapokkiot

text: Kukat ovat kaksineuvoisia. Ne kasvavat pienissä ryhmissä tai yksittäin ja kehittyvät hankoihin tai versojen kärkiin. Kukat ovat suurehkoja ja tavallisesti aukeavat ennen lehtien puhkeamista. Kukkaperä on korkeintaan 10 senttimetriä pitkä. Verhiö on torvimainen tai kellomainen. Terälehtiä on viisi, ja ne ovat vastapuikeita tai vastapuikean suikeita. Teriö on yleensä väriltään punainen, mutta joillakin lajeilla se voi olla myös valkoinen, keltainen tai oranssi. Heteitä on 70–900 yleensä 5–10 ryhmässä. Ne ovat tyvestään osittain yhteenkasvaneita. Heteiden ponnet ovat muodoltaan munuaismaisia. Sikiäin on yhdiseminen ja viisilokeroinen. Jokaisessa sikiäimen lokerossa on useita siemenaiheita. Emin luotti on tähtimäisen liuskainen ja vartalo jouhimainen.


title: Kapokkiot

text: Kapokkioiden hedelmät ovat rakenteeltaan selkäluomaisesti avautuvia viisiliuskaisia kotia. Kotien liuskat voivat olla puutuneita tai nahkeita. Siemenet ovat pieniä, pyöreitä ja väriltään mustia. Ne ovat kuitukerroksen ympäröimiä.


title: Kapokkiot

text: Suvun lajien määrä vaihtelee lajien määritelmästä riippuen noin kymmenestä viiteenkymmeneen. Seuraavia lajeja on yleisesti pidetty hyväksyttyinä:Kapokkiot kasvavat kaikkialla maailman trooppisilla alueilla. Suurin lajirunsaus esiintyy trooppisessa Etelä- ja Väli-Amerikassa, mutta lajeja kasvaa myös Aasiassa, Afrikassa ja Australaasiassa.


title: Kapokkiot

text: Suvun lajien hedelmien sisältämää kuitua eli kapokkia on käytetty pehmusteena, ja valkokapokkiota on historiallisesti kasvatettu kuidun vuoksi. Amazoninkapokkipuun ("Ceiba pentandra") kuitua pidetään kuitenkin laadultaan parempana.


title: Kapokkiot

text: Varsinkin valkokapokkiota käytetään koristepuuna. Lajia on lisäksi käytetty myös puutavaran lähteenä sekä lääke- ja ravintokasvina.


Lentopallon miesten 1-sarjakausi 2012–2013 pelattiin alkusarjan kahdessa lohkossa. Kummankin lohkon kolme parasta jatkavat ylempään jatkosarjaan ja muut alempaan. Alkusarjat pelattiin loppuun joulukuussa. Jatkosarjat käynnistyivät 12. tammikuuta ja ne päättyivät 24. helmikuuta. Kaudella otettiin käyttöön Lentopallon Mestaruusliigasta tuttu kolmen pisteen pistelaskujärjestelmä.


title: Lentopallon miesten 1-sarjakausi 2012–2013

text: Kuortaneen pelit päättyivät loppusarjaan. Susiraja Volley selvisi 8 parhaan pudotuspeleihin. Kuutoset ja NaPa 1-sarjan karsintaan.


text: TKT selvisi 8 parhaan pudotuspeleihin. Korso ja Vantaa 1-sarjan karsintaan.


text: Pudotuspeleissä kotiedun saa määrittää jatkosarjassa paremmin menestynyt joukkue. Lisäerä pelataan tarvittaessa välittömästi toisen ottelun jälkeen. Välierävoittajista jatkosarjan perusteella parempi joukkue saa kotiedun ja kohtaa Mestaruusliigan 12. sijoittuneen. Toinen välierävoittaja saa vastaansa Mestaruusliigan 11. sijoittuneen, jolla on kotietu. Liigakarsinnat pelataan paras viidestä -menetelmällä.


text: Korson Veto luopui karsinnasta Napapiirin Pallokettuja vastaan. Toisessa parissa kohtaavat Vantaan Lentopallo ja Kuutoset. Karsinnassa pelataan 2 ottelua + mahdollinen lisäerä. Voittaja säilyy 1-sarjassa.


text: Ottelut: Vantaan Lentopallo - Kuutoset 3–1. Kuutoset - VanLe 3–0. Lisäerä Kuutoset - VanLe 17–25. Vantaan Lentopallo säilyi 1-sarjassa.


title: Auburnin yliopisto

text: Auburnin yliopisto on julkinen yliopisto Auburnissa, Alabaman osavaltiossa Yhdysvalloissa. Yliopisto on perustettu vuonna 1856, ja syksyllä 2011 siellä opiskeli yli 25 000 opiskelijaa.


title: Auburnin yliopisto

text: Maailman viidensadan huippuyliopiston Shanghai-yliopistovertailussa Aberdeenin yliopisto sai vuonna 2014 sijaluvun 401–500.


title: Auburnin yliopisto

text: NCAA:n alaisessa yliopistourheilussa yliopistoa edustavat Auburn Tigersin nimellä kulkevat joukkueet, jotka pelaavat SEC-konferenssissa. Auburn on yksi vuonna 1932 perustetun konferenssin perustajajäsenistä.


title: Millennium Gate

text: Millennium Gate on riemukaari, joka sijaitsee Atlantan kaupungissa Georgian osavaltiossa Yhdysvalloissa. Riemukaaren rakentaminen aloitettiin vuonna 2005 ja se valmistui vuonna 2008. Valmistuessaan noin 20 miljoonaa dollaria maksaneen riemukaaren suunnitelivat arkkitehdit Hugh Petter ja Rodney Cook Jr..


title: Grimsbyn ja Imminghamin satama

text:
Grimsbyn ja Imminghamin satama (, LOCODE: GB GSY ja GB IMM) on Pohjanmeren länsirannalla ja Englannin koillisosassa, Yorkshiren ja Humbern hallintoalueen vierekkäisissä Grimsbyn ja Imminghamin kaupungeissa sijaitseva Iso-Britannian suurin merisatama. Grimsbyn ja Imminghamin satamien välinen etäisyys vajaa 10 kilometriä. Satamat sijaitsevat Humberjoen estuaarissa.
Vuonna 2011 sataman kautta kulki yhteensä 57,2 miljoonaa tonnia rahtia. Tästä 20,3 miljoonaa tonnia oli öljyn tai nesteytetyn kaasun kuljetusta (nestebulk) ja 36,9 miljoonaa tonnia muuta rahtia. Konttiliikenteen osuus rahdista oli vähäinen. Grimsbyn ja Imminghamin satama kuuluu "Associated British Ports" -satamayrityksen satamiin.


title: Grimsbyn ja Imminghamin satama

text: Grimsbyn ja Imminghamin sataman vuosittainen rahtimäärä:


title: Monte Roraima

text: Monte Roraima (esp. ja port.; tunnetaan myös nimillä "Tepuy Roraima" and "Cerro Roraima") on vuori Brasilian, Guyanan ja Venezuelan rajalla. Vuori kohoaa 2 835 metriin ja on Guyanan korkein kohta. Roraima kuuluu Pakaraimavuoristoon.


title: Herlev Eagles

text: Herlev Eagles on tanskalainen jääkiekkoseura. Joukkue pelaa Tanskan pääsarjassa Metal Ligaenissa. Seura on kotoisin Herlevin kaupungista. Joukkue tunnettiin aikaisemmin nimellä Herlev Hornets.